title: Thorikos

text:
Perinteen mukaan Thorikos oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi. Kreikkalaisessa mytologiassa Kefalos oli kotoisin Thorikoksesta. Thorikos oli myös se satama, jonka kautta Demeter saapui Kreetalta Attikaan ollessaan matkalla Eleusiihin.
Antiikin ajalla Thorikos oli yksi Attikan demoksista. Demos perustettiin Kleistheneen uudistuksessa arkaaisen kauden lopulla vuonna 508 eaa. Se kuului koko historiansa ajan Akamantiin fyleen, ja sillä oli alun perin viisi tai kuusi edustajaa Ateenan bulessa eli neuvostossa. Demoksen kansalaisesta käytettiin demonyymiä "Thorikios" ().


title: Thorikos

text: Thorikos oli suurikokoinen demos ja Laurionin kaivosalueen tärkein kaupunki, ja sen alueella oli muun muassa malmisulattoja. Ateenalaiset linnoittivat Thorikoksen peloponnesolaissodan loppupuolella vuonna 412 eaa. suojatakseen Ateenan ruokahuoltoa sekä Laurionin kaivoksia. Linnoitus kattoi tasankoalueen ja ulottui satamaan saakka, ja siihen liittyi myös akropolis.


title: Thorikos

text: Thorikos taantui Laurionin kaivosten ehdyttyä ja roomalaisten tuhottua paikan Sullan johdolla vuonna 86 eaa. Paikka asutettiin uudelleen roomalaisella kaudella, mutta hylättiin uudelleen 500-luvulla jaa. muun Attikan maaseudun tavoin slaavien kansainvaellusten vuoksi.


title: Thorikos

text: Thorikoksen arkeologiset kaivaukset aloitti Society of Dilettanti eli Diletanttien seura vuonna 1817. Niitä jatkoi American School of Classical Studies at Athens eli Yhdysvaltain arkeologinen koulu vuonna 1886, joka suoritti paikalla historiansa ensimmäiset kaivaukset. Vuosina 1893–1894 Ateenan arkeologinen seura kaivoi akropoliin mykeneläisiä jäänteitä Valérios Stáisin johdolla. 1960-luvulta lähtien kaivauksia alueella on suorittanut Belgische School te Athene eli Belgian arkeologinen koulu. Kaivaukset jatkuvat edelleen.


title: Thorikos

text: Thorikoksesta on löydetty merkkejä asutuksesta sekä hautoja neoliittiselta kaudelta, helladiselta ja mykeneläiseltä kaudelta sekä geometriselta kaudelta. Klassisen ja myöhemmän ajan löydöksiin kuuluvat muun muassa Demeterille omistettu temppeli, erikoinen pitkänomainen teatterirakennus, kaupungin teollisten kortteleiden jäänteet sekä linnoitusrakennelmien rauniot.


title: Thorikos

text: Esihistorialliset löydökset


title: Thorikos

text: Velatoúrin kukkulan laelta on löydetty jäänteitä neoliittisen ajan asutuksesta (ennen 3000 eaa.) sekä varhaisen ja keskisen helladisen kauden talojen jäänteitä ajalta 2900–1600 eaa. Kukkulan alueelta on löydetty mykeneläisaikaisia (n. 1600–1100 eaa.) tholos- eli pyöröhautoja sekä geometrisen kauden hautoja. Yhdestä mykeneläisestä haudasta on löydetty keramiikkaa ja figuriineja 600-luvulta 400-luvulle eaa. saakka, mikä kertoo paikalla myöhemmin eläneistä heeroskulteista.


title: Thorikos

text:
Demeterin ja Koren temppeli
Demeterille ja Korelle eli Persefonelle omistettu temppeli oli suurikokoinen marmorista tehty rakennus, joka on kaksoisstoan muotoinen ja edustaa doorilaista tyyliä. Temppeli oli rakennettu 400-luvulla eaa., ja se on tunnistettu paikalta löytyneen piirtokirjoituksen perusteella. Temppelin kaivaukset suoritti Society of Dilettanti vuonna 1817.


title: Thorikos

text: Teatteri


title: Thorikos

text: Teatteri sijaitsi Velatoúrin kukkulan etelärinteessä. Siinä oli harvinainen ovaalinmuotoinen orkhestra ja katsomossa pitkänomainen, normaalia leveämpi muoto. Teatterin erikoinen muoto selitettiin aiemmin sillä, että se olisi rakennettu kokonaisuudessaan hyvin varhain jo 500-luvulla eaa. Nyttemmin muodon katsotaan selittyvän sillä, että teatterin katsomoon on vaiheittain tehty laajennoksia. Teatterin vanhimman osan katsotaan olevan peräisin 500-luvun eaa. lopulta, mikä tekee siitä varhaisimman tunnetun kreikkalaisen teatterirakennuksen. Alun perin teatterissa oli 19 suoraa penkkiriviä. 400-luvun eaa. puolessa välissä alkuperäisen katsomon itä- ja länsipäihin lisättiin kaarevat osiot. 300-luvulla eaa. katsomoon lisättiin vielä lisää kaarevia penkkirivejä katsomon takaosaan.


title: Thorikos

text: Teatterin länsipuolella oli pieni Dionysokselle omistettu temppeli sekä viiden hengen pitohuone, ja itäpuolella alttari. Teatterin alueen kaivaukset suoritti American School of Classical Studies vuonna 1886.


title: Thorikos

text: Teolliset korttelit


title: Thorikos

text: Antiikin aikaisen kaupungin ydin oli Velatoúrin kukkulan lounaisrinteessä. Kortteleita kutsutaan ”teollisiksi kortteleiksi”, koska niissä työstettiin alueen kaivosten metalleja. Kaupunki kukoisti paikalla 400-luvulta 300-luvulle eaa., ja se on ollut tiheään asuttu ja suhteellisen suurikokoinen. Alueelta on tunnistettu lukuisia yksityistaloja, stoia, työpajoja ja katujen jäänteitä sekä malmisulattoja, jotka koostuvat kanavien yhdistämistä altaista. Malmin työstämisestä on jälkiä mykeneläiseltä ajalta lähtien.


title: Thorikos

text: Linnoitteet


title: Thorikos

text: Antiikin aikaista kaupunginmuuria on tunnistettu 600 metrin matkalta, mukaan lukien kuusi tornia ja seitsemän porttia.


title: Thria

text: Thria () oli antiikin aikainen alun perin Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.


title: Thria

text: Thria sijaitsi Attikan länsiosassa lähellä Eleusista, sen ja Amfialen niemen välisellä alueella. Paikka on kaakkoon nykyisestä Asprópyrgoksesta. Demoksesta on saanut nimensä alueen Thriásion tasanko. Alue kärsi peloponnesolaissodassa ja muissa sodissa usein ensimmäisenä, kun Attikaan hyökättiin lännestä päin.


title: Thria

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Oineis ja sillä oli seitsemän tai kahdeksan edustajaa Ateenan bulessa eli neuvostossa. Myöhemmin roomalaisella kaudella demoksissa tapahtui muutoksia, ja niiden seurauksena demos kuului vuodesta 124/125 jaa. Hadrianis-fyleen. Demoksen kansalaisesta käytettiin demonyymiä "Thriasios" ().


title: Thria

text: Thrian oletetulta paikalta on löydetty vähäisiä raunioita. Demoksen alueella tiedetään olleen muun muassa Afrodite Filalle omistettu temppeli.


title: Thymaitadai

text: Thymaitadai (, ), joskus myös "Thymoitadai" (), oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Thymaitadai

text:
Thymaitadain oletetaan sijainneen Ateenan länsipuolella suunnilleen nykyisen Keratsínin kaupungin tienoilla.
Se oli osa Pireuksen alueen neljän vanhan kylän Tetrakomoi-nimistä liittoa Pireuksen, Faleronin ja Ksypeten ohella. Näillä demoksilla oli yhteinen Herakleen pyhäkkö. Perinteen mukaan Tetrakomoi oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi. Myöhemmin Thymaitadai oli yksi Attikan demoksista.


title: Thymaitadai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "Thymaitadēs" ().


title: Trikorythos

text: Trikorythos (, ), joskus myös "Trikorynthos" () tai "Trikorinthos" (), oli antiikin aikainen alun perin Aiantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.


title: Trikorythos

text: Trikorythos sijaitsi Marathonin tasangolla suunnilleen nykyisen Marathónaksen kunnan Káto Soúlin tienoilla.


title: Trikorythos

text: Trikorythos, Marathon, Probalinthos ja Oinoe muodostivat vanhastaan Tetrapolis-nimisen liiton. Kaikki nämä neljä demosta sijaitsivat Marathonin tasangolla Parnes- ja Pentelikon-vuorten (nyk. Párnitha ja Pentéli) välisellä alueella. Niihin viitattiin yleensä yhdessä Marathonin nimellä. Perinteen mukaan Tetrapolis oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi.


title: Trikorythos

text: Trikorythoksen demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aiantis ja sillä oli kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kuusi bule-edustajaa. Roomalaisella kaudella demos kuului vuodesta 124/125 jaa. Hadrianis-fyleen. Demoksen kansalaisesta käytettiin demonyymiä "Trikorysios" ().


title: Trinemeia

text: Trinemeia (, ), joskus myös "Trinemeis" (), oli antiikin aikainen Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Trinemeia

text: Trinemeian oletetaan sijainneen suunnilleen nykyisen Kokkinaráksen tienoilla Kifisián kunnan itäosassa.


title: Trinemeia

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli ainakin alun perin kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "Trinemeus" ().


title: Tyrmeidai

text: Tyrmeidai (, ), joskus myös "Tyrmidai" (), oli antiikin aikainen alun perin Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Tyrmeidai

text: Tyrmeidain sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.


title: Tyrmeidai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Oineis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 201/200 eaa. Attalis-fyleen. Demoksen kansalaisesta käytettiin demonyymiä "Tyrmidēs" ().


title: Yhdysvaltain avoin tennisturnaus 2017 – sekanelinpeli

text: Laura Siegemund ja Mate Pavić olivat puolustava mestaripari, mutta Siegemund ei osallistunut turnaukseen tänä vuonna. Pavić pelasi Andreja Klepačin kanssa.


text: Martina Hingis ja Jamie Murray voittivat turnauksen.


title: The Next Three Days (soundtrack)

text: The Next Three Days (Music from the Motion Picture) on trilleri-draamaelokuvan, "The Next Three Days" (2010) soundtrack-albumi. Se julkaistiin Lions Gate Recordsin kautta 16. marraskuuta 2010. Kappaleet on säveltänyt Danny Elfman lukuun ottamatta kappaleita ”Mistake” ja ”Be The One”, jotka on säveltänyt sekä esittänyt Moby.


title: Verkkomainonta

text: Verkkomainonta on mainontaa, joka hyödyntää internetiä, kuten sähköpostia, verkkosivuja tai sosiaalista mediaa.


title: Verkkomainonta

text: Sitä pidetään kustannustehokkaana tapana luoda tarkkaan kohdennettua ja käyttäjän toimiin sidottua mainontaa verkkoon. Verkkomainonnan tavoitteita voi olla myynnin lisääminen, kävijöiden tuominen verkkokauppaan tai tuotteen lanseeraaminen.


title: Verkkomainonta

text: Verkkomainonnan osuuden globaaleista mainosinvestoinneista on arvioitu olevan noin 19 prosenttia (2017), kun televisiomainonnan osuus on 36 prosenttia ja mobiilimainonnan 12 prosenttia.


title: Verkkomainonta

text: Yhdysvaltojen senaatin vuonna 2014 teettämän tutkimuksen mukaan verkkomainonta voi vaarantaa kuluttajien tietoturvan ja yksityisyyden.


title: Verkkomainonta

text: Rakuten Marketingin vuonna 2017 tuottamassa kyselytutkimuksessa 83 prosenttia pitää verkkomainontaa häiritsevänä. Vastaajista 80 prosenttia on lisäksi sitä mieltä, että verkkomaininta ei alustasta riippumatta ole parantunut ajan myötä. Kyselyyn osallistui 2 500 ihmistä eri maista.


title: Rauli Ylitalo

text:
Rauli Ylitalo (s. 1983 Jyväskylä) on suomalainen näyttelijä, ohjaaja, tuottaja ja käsikirjoittaja.
Ylitalo esiintyi syksystä 2015 tammikuuhun 2019 "Salatuissa elämissä" rikosylikonstaapeli Sami Kososen roolissa.


title: Rauli Ylitalo

text: Hän toimi vuosina 2008–2016 Findie ry:n puheenjohtajana. Keväällä 2012 Ylitalo valmistui Humanistisesta ammattikorkeakoulusta, jossa opiskeli kulttuurituotantoa.


title: Rauli Ylitalo

text: Vuonna 2017 Ylitalon ohjaama Turmion Kätilöiden Dance Panique -musiikkivideo voitti yleisöpalkinnon Oulun Musiikkivideofestivaaleilla.


title: Desecration

text: Desecration on brittiläisen death metal -yhtye Vallenfyren EP-levy, joka julkaistiin vuonna 2011 levymerkillä Imperium Productions. Se julkaistiin rajoitettuna, sekä numeroituna 500 kappaleen painoksena.


title: Desecration

text: Painokset:


title: Desecration

text: A-puoli


title: Desecration

text: B-puoli


title: Viry-Châtillon

text:
Viry-Châtillon on kunta Ranskassa Essonnen departementissa Île-de-Francen alueella. Se sijaitsee noin 25 kilometriä Pariisista etelään Seinejoen varrella.
Maailman ensimmäinen lentoasema Port-Aviation sijaitsi Viry-Châtillonissa. Sitä käyttivät aikanaan sellaiset ilmailun pioneerit kuten Roland Garros ja Louis Bleriot. Nykyään kaupungissa on Formula 1 -talli Renaultin päämaja.


title: Viry-Châtillon

text: Kaupungin jalkapallojoukkue on Entente sportive Viry-Châtillon ("ES Viry-Châtillon"). Joukkueessa pelasi Thierry Henry kaudella 1991-1992. Kaupungissa on myös jääkiekkojoukkue Viry-Châtillon Essonne Hockey.


title: Eurooppa-liigan kauden 2017–2018 pudotuspelit

text: Eurooppa-liigan kauden 2017–2018 pudotuspelivaihe alkaa 13. helmikuuta ja päättyy 16. toukokuuta 2018 Parc Olympique Lyonnaisilla, Décines-Charpieussa, Ranskassa pelattavaan loppuotteluun, jonka voittajasta tulee Eurooppa-liigan kauden 2017–2018 mestari.


text: Eurooppa-liigan loppuottelu 2018 pelattiin Parc Olympique Lyonnaisilla, Décines-Charpieussa 16. toukokuuta 2018.


title: Antoine Laganière

text: Antoine Charles Laganière (s. 5. heinäkuuta 1990 L'Île-Cadieux, Québec, Kanada) on kanadalainen jääkiekkoilija, joka pelaa Saksan DEL-liigan Straubing Tigersissa. Hän on pelipaikaltaan keskushyökkääjä, mutta Laganière osaa pelata myös laidassa.


title: Antoine Laganière

text: Laganière pelasi Québecin paikallisia juniorisarjoja Châteauguay Patriotesin joukkueessa, kunnes Rimouski Océanic varasi hänet 86. pelaajana QMJHL:n varaustilaisuudessa 2006. Laganière ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Laganière toimi kaudella 2006–2007 Patriotesin varakapteenina. Vuodet 2007–2009 hän kävi Yhdysvalloissa Deerfield Academya. Vuodet 2009–2013 Laganière kävi Yalen yliopistoa. "Junior -vuotenaan" 2011–2012 hän oli joukkueensa toiseksi paras maalintekijä ja neljänneksi paras pistemies tehoilla 19+14=33. Laganière sijoittui koko ECAC Hockeyn maalipörssissä kuudenneksi. "Senior -vuotenaan" 2012–2013 hän oli Yalen kolmanneksi paras pistemies tehoilla 15+14=29. Laganière voitti kauden päätteeksi koko NCAA:n mestaruuden.


title: Antoine Laganière

text: Huhtikuussa 2013 Laganière teki vapaana agenttina vuoden mittaisen tulokassopimuksen Anaheim Ducksin kanssa. Hän pelasi molemmat sopimuskautensa kuitenkin kokonaan AHL-joukkue Norfolk Admiralsissa, jossa tulokaskausi 2013–2014 toi 72 runkosarja- ja neljässä playoff-ottelussa tehot 10+8=18. Kaudella 2014–2015 Laganière oli 14 osumallaan joukkueen kolmanneksi paras maalintekijä Louis Leblancin kanssa.


title: Antoine Laganière

text: Heinäkuussa 2015 Laganière teki vuoden mittaisen AHL-sopimuksen Ducksin uuden farmijoukkueen, San Diego Gullsin kanssa. Hän osallistui samana syksynä kuitenkin Ducksin harjoitusleirille. Laganière oli kaudella 2015–2016 16 osumallaan Gullsin kolmanneksi paras maalintekijä Nick Ritchien kanssa. Syksyllä 2016 hän osallistui ammattilaistry-out -sopimuksella Ducksin harjoitusleirille, mutta Laganière ei saanut kuitenkaan jatkosopimusta ja jatkoi kaudella 2016–2017 Gullsissa. Hän oli tehoilla 21+16=37 joukkueen paras maalintekijä Corey Troppin kanssa ja sijoittui sisäisessä pistepörssissä neljänneksi.


title: Antoine Laganière

text: Kaudeksi 2017–2018 Laganière siirtyi vuoden mittaisella sopimuksella SM-liigajoukkue Porin Ässiin. Hän oli joukkueen paras maalintekijä ja toiseksi paras pistemies Maksim Matushkinin jälkeen tehoilla 17+18=35. Pudotuspeleissä Laganière oli tehoilla 1+3=4 Ässien paras syöttäjä ja hän jakoi joukkueen sisäisen pistepörssin voiton Jarno Kärjen ja Matti Kuparisen kanssa. Kaudeksi 2018–2019 Laganière siirtyi vuoden mittaisella sopimuksella Saksan DEL-liigan Straubing Tigersiin.


title: Kirkonkirjapiiri

text: Kirkonkirjapiiri, täsmällisemmin käännettynä kirkonkirjanpitopiiri (, lyhenne "kbfd") tarkoitti Ruotsissa seurakunnan osaa, joka väestökirjanpitomielessä samaistettiin seurakuntaan. Kirkonkirjapiirien asema perustui hallituksen tekemään päätökseen. Kirkonkirjapiirit lakkautettiin 1. heinäkuuta 1991, kun vastuu väestökirjanpidosta siirrettiin Ruotsin kirkon seurakunnilta veroviranomaisille.


title: Kirkonkirjapiiri

text: Kirkonkirjapiireistä annettiin kuulutus 9. joulukuuta 1921 ja ensimmäiset perustettiin 1. tammikuuta 1922. Kirkonkirjapiirejä oli 64 kappaletta 30 seurakunnassa 1. tammikuuta 1931. Yhteensä 27 seurakunnassa oli 2 kirkonkirjapiiriä, 2 seurakunnassa 3 piiriä ja Jokimukan seurakunnassa ainoana neljä piiriä. Osa näistä piireistä jatkoi jo aiemmin joissakin seurakunnissa noudatettua perinnettä erillisten kirkonkirjojen pitämisestä.


title: Longjumeau

text:
Longjumeau on kunta Ranskassa Essonnen departementissa Île-de-Francen alueella. Se sijaitsee noin 25 kilometriä Pariisista etelään.
Longjumeau on ollut hallinnollinen keskus vuodesta 1790 lähtien. Vuonna 1836 kaupunki nousi kuuluisuuteen Adolphe Adamin koomisella oopperalla Lonjumeaun posteljooni. Nykyään kaupungilla on tärkeä rooli Essonnen departementissa sairaalakaupunkina.


title: Panu Routila

text: Panu Routila (s. 1964) on suomalainen yritysjohtaja, joka on toiminut Konecranesin toimitusjohtajana syksystä 2015 lähtien. Konecranesille Routila tuli sijoitusyhtiö Ahlström Capitalilta, jonka toimitusjohtajana hän oli työskennellyt vuodesta 2008.


title: Panu Routila

text: Routila asuu perheineen Naantalissa ja hänellä on neljä lasta.


title: Panu Routila

text: Routila on valmistunut kauppatieteiden maisteriksi Turun kauppakorkeakoulusta. Hän aloitti uransa Nokialla ja työskenteli sen jälkeen useissa talousjohdon tehtävissä Partekilla niin Suomessa kuin ulkomailla Ranskassa, Belgiassa ja Yhdysvalloissa vuosina 1986–1995. Vuonna 1995 Routila siirtyi teräsyhtiö Outokummun palvelukseen, jossa hän toimi ensin controllerin tehtävissä ja vuodesta 1997 Vedetyt kuparituotteet -divisioonan johtajana.


title: Panu Routila

text: Vuonna 2002 Routilasta tuli kierrätyskonserni Kuusakoskeen kuuluvan Alteamsin toimitusjohtaja, minkä jälkeen hänet nimitettiin Ahlström Capitalin toimitusjohtajaksi. Ahlström Capital oli vuonna 2015 yksi Suomen suurimmista sijoitusyhtiöistä ja sen liikevaihto oli 1,5 miljardia euroa.


title: Panu Routila

text: Konecranesille Routila siiryi vuonna 2015, jolloin hänestä tuli yhtiön johtoryhmän jäsen ja uusi toimitusjohtaja Pekka Lundmarkin jälkeen. Valinnan aikaan Konecranesin hallituksen puheenjohtajana toiminut Stig Gustavson ei voinut osallistua toimitusjohtajan valintamenettelyyn, sillä hän oli työskennellyt Routilan kanssa useita vuosia toimiessaan Ahlström Capitalin hallituksen puheenjohtajana. Routilan valintaa hän piti onnistuneena ja kehui hänen "vankkaa kokemustaan teollisuusyritysten ylimmistä johtotehtävistä, taitoja monimutkaisten organisaatioiden epäsuorassa johtamisessa ja kokemuksiaan yrityskauppoihin liittyvässä työssä".


title: The Silver Tongued Devil and I

text: The Silver Tongued Devil and I on yhdysvaltalaisen country-muusikko laulaja-lauluntekijä Kris Kristoffersonin toinen albumi, joka julkaistiin vuonna 1971.


title: The Silver Tongued Devil and I

text: Kaikki kappaleet Kris Kristoffersonin, ellei toisin mainita.


title: Arno Albert von Hellens

text: Arno Albert von Hellens (6. marraskuuta 1909 Turku – 12. marraskuuta 1984 Turku) oli suomalainen kirurgi ja vapaaherra, joka sai professorin arvonimen.


title: Arno Albert von Hellens

text: Von Hellensin vanhemmat olivat maaherra ja oikeuskansleri Albert von Hellens ja Maja Oihonna af Ursin ja puoliso vuodesta 1933 sairaanhoitaja Inkeri Astrid Bohm. Von Hellens tuli ylioppilaaksi Hämeenlinnan suomalaisesta yhteiskoulusta 1928 ja valmistui lääketieteen lisensiaatiksi 1937. Tohtoriksi von Hellens väitteli 1947, edellisenä vuonna hän sai kirurgian erikoislääkärin pätevyyden. Turun yliopiston kirurgian dosentti von Hellensistä tuli 1954 ja Vaasan keskussairaalan kirurgian osaston ylilääkäri 1956. Tätä ennen von Hellens oli toiminut lääkärinä useissa eri sairaaloissa Länsi-Suomessa. Sodissa von Hellens palveli kenttäsairaalan kirurgina, lääkintämajuriksi hänet ylennettiin 1942. Von Hellens oli Oulun yliopiston kirurgian vt. professori vuonna 1962 ja 1963, mutta siirtyi sitten Turun kirurgisen sairaalan ylilääkäriksi vuoteen 1974 saakka, minkä jälkeen hän toimi vielä pari vuotta lääkärinä kahdella eri aluksella. Vuonna 1966 vielä urologian erikoislääkärin pätevyyden saaneelle von Hellensille myönnettiin professorin arvonimi 1973.


title: Tuorila

text: Tuorila voi tarkoittaa seuraavia:


title: Bjurholmin piiri

text: Bjurholmin piiri () sijaitsee Bjurholmin kunnassa Ruotsissa. Piiri kattaa koko kunnan ja sen väkiluku on .


title: Nordmalingin piiri

text: Nordmalingin piiri () sijaitsee Nordmalingin kunnassa Ruotsissa. Piiri kattaa koko kunnan ja sen väkiluku on .


title: Evankelistojen symbolit

text: Evankelistojen symbolit ovat Uuden testamentin evankeliumien kirjoittajien eli Matteuksen, Markuksen, Luukkaan ja Johanneksen symboleina varhaiskristillisetä ajalta saakka käytettyjä tunnusmerkkejä. Matteuksen symbolina on yleensä ihminen tai enkeli, Markuksen leijona, Luukkaan härkä ja Johanneksen symbolina kotka.


title: Evankelistojen symbolit

text: Uudessa testamentissa kerrotaan näystä (Johanneksen ilmestys 4:6-8), joka on tällainen: "Valtaistuimen edessä ja ympärillä oli neljä olentoa, jotka sekä edestä että takaa olivat täynnä välkehtiviä silmiä. Yksi muistutti leijonaa, toinen nuorta härkää, kolmannella oli kuin ihmiskasvot ja neljäs näytti lentävältä kotkalta. Näillä neljällä olennolla oli kullakin kuusi siipeä, jotka olivat molemmilta puolin täynnä välkehtiviä silmiä."


title: Evankelistojen symbolit

text: Kirkkoisä Hieronymus (348–420) kirjoitti näin: Evankelista Matteuksen symbolina on siivellinen ihminen, koska hän aloittaa evankeliuminsa kertomalla Kristuksen ihmiseksi tulemisesta. Markukselle kuuluu leijona, sillä hänen evankeliuminsa alussa puhutaan Johannes Kastajasta, "huutavan äänestä erämaassa". Luukkaan tunnus on uhrieläin härkä, koska hän aloittaa kertomalla pappi Sakariaasta. Johanneksen symboli on kotka, sillä hänen evankeliuminsa luonteenomaisimpana piirteenä on hengen kohoaminen korkeimpiin taivaallisin kerroksiin. Jo aikaisemmin kirkkoisä Irenaeus Lyonilainen (noin vuonna 180) viittasi evankeliumien ilosanoman neljänlaiseen vaikutukseen: leijona edustaa voimaa, härkä uhripalvelusta, ihminen Jumalan ihmiseksi tulemista ja kotka kirkon läpäisevää Jumalan Henkeä.


title: Evankelistojen symbolit

text: Vanhassa testamentissa kerrotaan profeetta Hesekielin näystä (1:4-10, katso myös 10:14): "Tämän minä näin: Pohjoisesta tuli myrskytuuli ja suuri pilvi, joka liekehti tulta ja levitti loistetta ympärilleen. Tulen keskusta säihkyi kuin sula kulta, ja keskellä hehkua näkyi neljän olennon hahmot... Niillä oli ihmisen muoto, mutta kullakin oli neljät kasvot ja kullakin neljä siipeä... Niiden kasvot olivat kuin ihmisen kasvot, mutta oikealla puolen oli leijonan kasvot ja vasemmalla härän kasvot, ja vielä niillä oli kotkan kasvot, kaikilla neljällä yhtä lailla." Nelihahmoa selittänee muinaisitämainen käsitys maailman tai taivaan neljän kulman neljästä vartijasta tai kannattajasta.


title: Evankelistojen symbolit

text: Nelijako toistuu: Vanhan testamentin neljä suurta profeettaa (Jesaja, Jeremia, Hesekiel, Daniel) sekä neljä kirkkoisää (Augustinus, Ambrosius, Hieronymus, Gregorius Suuri). Esikristillisessä perinteessä mainittiin elävien olentojen neljä ominaisuutta: majesteettisuus, voima, ymmärrys ja liikkuvuus. Vielä ovat perushyveet: viisaus, rohkeus, maltillisuus ja oikeudenmukaisuus.


title: Evankelistojen symbolit

text: Evankelistojen yhteinen tunnus on kirja. Heitä on verrattu myös paratiisin neljään virtaan (1 Moos. 2:10). Leijonasta (Pyhä Markus) tuli Venetsian kaupungin vaakunaeläin. Pyhä Luukas esitetään toisinaan maalarina, koska hän 500-luvun legendan mukaan maalasi Neitsyt Maria -taideteoksia. Kuuluisin niistä sijaitsee Rooman Santa Maria Maggiore -kirkossa. Luukas on taiteilijoiden suojeluspyhimys.


title: Tåsjön piiri

text: Tåsjön piiri () sijaitsee Strömsundin kunnassa Ruotsissa. Sen väkiluku on .


title: Bodumin piiri

text: Bodumin piiri () sijaitsee Strömsundin kunnassa Ruotsissa. Sen väkiluku on .


title: Fjällsjön piiri

text: Fjällsjön piiri () sijaitsee Strömsundin kunnassa Ruotsissa. Sen väkiluku on .


title: Tal Afarin taistelu

text: Tal Afarin taistelu oli Irakin joukkojen ja Isis-järjestöntaistelijoiden välillä käyty taistelu Pohjois-Irakissa sijaitsevan Tal Aarin kaupungin omistuksesta 20.–31. lokakuuta 2017. Irakin joukot aloittivat hyökkäyksen kaupunkia vastaan Mosulin jälleenvaltauksen jälkeen ja Tal Afar kukistui suhteellisen nopeasti vain 11 päivän taistelujen jälkeen. Monien Isisin taistelijoiden sanottiin joko antautuneet kurdeille pohjoisessa, tai paenneen Irakin armeijan jättämän pakoväylän kautta.


title: Tal Afarin taistelu

text: Isis miehitti Tal Afarin vuonna 2014. Hieman ennen vuotta 2014 kaupungissa oli noin 200 000 asukasta, joiden valtaosa on sunnalaisia turkmeeneja. Osa turkmeeneista oli šiialaisia ja vuoteen 2017 mennessä sen koko asukasluku oli arviolta 10 000–50 000. Islamilaisilla ääriliikkeillä oli historiaa Tal Afarissa myös jo ennen Isisin saapumista. Amerikkalaisten miehittäessä Irakia Irakin sodan aikana vuosien 2004 ja 2006 välillä kaupunkia hallitsi käytännössä Irakin al-Qaida, joka on nykyisen Isis-järjestön edeltäjä. Jotkin turvallisuuslähteet ovat myös katsoneen paikallisten liittyneen Isisin riveihin huomattavissa määrin ja sen suhteellisen pienestä asukasluvusta huolimatta monet talafarilaiset vaikuttivat Isisin johtoasemissa, tuomareina ja uskonnollisen poliisin jäseninä. Kaupungilla oli strateginen sijainti huoltoreitillä Isisin hallitsemasta Mosulista Irakissa Raqqaan Syyriaan, joka toimi pitkään Isisin pääkaupungin tapaan.


title: Tal Afarin taistelu

text: Tal Afarin valtaamiseen tähdännyt hyökkäys alkoi 20. elokuuta 2017 Mosluin jälleenvaltauksen jälkeen. Taistelujen alkaessa kaupungissa uskottiin olleen noin 1 000–2 000 Isisin taistelijaa. Irakin puolella taisteluun osallistui erikoisjoukkoja, Irtakin armeijan joukkoja, poliiseja ja Iranin tukemia šiialaisia asejoukkoja. Yhteensä operaatioon osallistui noin 50 000 irakilaista. Irakilaisten tukena olivat amerikkalaisten lentokoneet. Kaupunki oli ollut pitkään eristyksissä eikä Isisin ollut näin mahdollista huoltaa joukkojaan. Joukkojen edetessä kaupunkiin taistelut muuttuivat kiihkeämmäksi. Isisin taistelijat olivat ottaneet asemat kaupungin rakennuksista ja heillä oli käytössään kranaatinheittimiä, raskaita konekiväärejä ja panssarin läpäiseviä ammuksia. Kaupunki kukistui lopulta suhteellisen nopean taistelun jälkeen ja Irakin pääministeri Haider al-Abadi julisti sen vapautetuksi 31. lokakuuta 2017.


title: Tal Afarin taistelu

text: Irakin viranomaisten mukaan taistelun aikana sai surmansa noin 2 000 Isisin taistelijaa. Amerikkalaisen arvion mukaan Isisin kaatuneiden määrä oli 1 000–1 200. Irakilaisten tappiot olivat 115 kaatunutta ja 679 haavoittunutta. Irakin terrorismin vastaisten joukkojen komentaja kenraaliluutnantti Sami al-Aridhin mukaan nopea voitto Tel Afarissa oli mahdollista, koska kaupungissa ei ollut esimerkiksi Mosulista poiketen ollut paljon siviilejä. Taistelun jälkeen uutisoitiin myös sopimuksesta Isisin ja Irkin Kurdistanin peshmergan välillä, jonka nojalla monet Isisin taistelijat vetäytyivät kaupungin pohjoispuolelle ja antautuivat kurdeille. Peshmergan edustajan mukaan noin 500 Isisin taistelijaa oli antautunut kurdeille taistelujen aikana. Osan sanottiin myös paenneen Syyriaan tai Turkkiin. Esimerkiksi Irakin entinen pääministeri Nuri Kamal al-Maliki kritisoi kurdeja sopimuksen tekemisestä Isisin taistelijoiden kanssa, mutta joidenkin asiantuntijoiden mukaan pakoväylän jättäminen vihollisen taistelijoille oli tuttu taktiikka Irakilaisille ja sitä oli käytetty esimerkiksi Fallujan ja Ramadin taistelujen aikana. Myös jotkin Irakilaiset sotilaskomentajat vahvistivat pakoväylän käytön lisäten tarkoituksena olleen tuhota näin Isisin taistelijat näiden paetessa aavikolle.


title: Tal Afarin taistelu

text: Kaupunki kärsi nopean taistelun ansiosta suhteellisen vähän vahinkoja ja esimerkiksi suuri osa taloista jäi pystyyn.


title: Ängersjön piiri

text: Ängersjön piiri () sijaitsee Härjedalenin kunnassa Ruotsissa. Sen väkiluku on .


title: Ytterhogdalin piiri

text: Ytterhogdalin piiri () sijaitsee Härjedalenin kunnassa Ruotsissa. Sen väkiluku on .


title: Hamran piiri (Taalainmaa)

text: Hamran piiri () sijaitsee Ljusdalin kunnassa Ruotsissa. Sen väkiluku on .


title: Grängesbergin piiri

text: Grängesbergin piiri () sijaitsee Ludvikan kunnassa Ruotsissa. Sen väkiluku on .


title: Götlundan piiri (Närke)

text: Götlundan piiri () sijaitsee Arbogan kunnassa Ruotsissa. Sen väkiluku on .


title: Norrbyn piiri

text: Norrbyn piiri () sijaitsee Salan kunnassa Ruotsissa. Sen väkiluku on .


title: Tärnan piiri (Uplanti)

text: Tärnan piiri () sijaitsee Salan kunnassa Ruotsissa. Sen väkiluku on .


title: Kung Karlin piiri

text: Kung Karlin piiri () sijaitsee Kungsörin kunnassa Ruotsissa. Sen väkiluku on .


title: Torpan piiri (Södermanland)

text: Torpan piiri () sijaitsee Kungsörin kunnassa Ruotsissa. Sen väkiluku on .


title: Hanzo Shimada

text: Hanzo Shimada on hahmo Blizzard Entertainment -peliyhtiön kehittämässä pelissä Overwatchissa. Hanzo on entinen salamurhaaja ja taitaa jousipyssyn käytön. Hän on Shimada-klaanin johtajan vanhin lapsi ja tuleva klaanin johtaja. Hän tappoi veljensä Genji Shimadan klaanin pakottamana. Tämä teko mursi Hanzon sydämen, joten hän hylkäsi klaaninsa ja lähti maanpakoon.


title: Lindomen piiri

text: Lindomen piiri () sijaitsee Mölndalin kunnassa Ruotsissa. Sen väkiluku on .


title: Södra Rådan piiri

text: Södra Rådan piiri () sijaitsee Gullspångin kunnassa Ruotsissa. Sen väkiluku on .


title: Östra Karupin piiri

text: Östra Karupin piiri () sijaitsee Båstadin kunnassa Ruotsissa. Sen väkiluku on .


title: Tuomioistuimen riippumattomuus

text: Tuomioistuimen riippumattomuus on edellytys vallan kolmijako-opin toteutumiselle. Itsenäinen päätösvalta perustuu yleensä voimassa olevaan lainsäädäntöön ja oikeusperiaatteisiin. Tuomioistuin ei ole velvollinen vastaanottamaan neuvoja tai määräyksiä esimerkiksi hallitukselta. Tuomioistuimen riippumattomuuteen liittyy läheisesti myös tuomarin riippumattomuus.


title: Tuomioistuimen riippumattomuus

text: Riippumattomuuteen pyrkiminen toteutetaan eri maissa eri tavoin. Yksi niistä on tuomareiden palkkaaminen pitkäaikaiseen tai elinikäiseen virkasuhteeseen, jotta heillä on vapaus ilman irtisanomisen pelkoa ratkaista oikeusjuttuja vastoin vallalla olevia poliittisia mielipiteitä.


title: Tuomioistuimen riippumattomuus

text: Tuomiovallan haltijan riippumattomuus perustuu Montesquieun esittämään vallan kolmijako-oppiin. Lainkäyttöä ohjaavat vain voimassa olevat oikeussäännöt, ja ratkaisut on pohjattava niihin.


title: Mäkihyppy talviolympialaisissa 1948

text: Vuoden 1948 talviolympialaisten mäkihyppykilpailu käytiin kisojen viimeisenä kilpailupäivänä 7. helmikuuta. Kilpailujen pistelaskujärjestelmä uusittiin edellisiin nähden. Ensimmäistä kertaa tuomareita oli viisi, joista korkeimman ja matalimman pistemäärän antaneiden tuomareiden ääniä ei huomioitu. Aiemmin tuomareita oli kolme, ja kaikkien antamat pisteet huomioitiin.


title: Mäkihyppy talviolympialaisissa 1948

text: Norja saavutti kilpailussa kolmoisvoiton. Olympiakultaa saavutti Petter Hugsted.


title: Mäkihyppy talviolympialaisissa 1948

text: Kilpailuun osallistui 49 hyppääjää 14 maasta.


title: Autiomaa (yhtye)

text: Autiomaa on Rovaniemellä vuonna 2014 perustettu folk-yhtye. Vuonna 2016 yhtye solmi levytyssopimuksen Stupido Recordsin kanssa, ja esikoisalbumi "Hautaa surusi maahan" julkaistiin vuonna 2017.


title: Mysticum

text: Mysticum on norjalainen black metal -yhtye. Yhtye perustettiin vuonna 1992 nimellä Sabazios, mutta se vaihtoi nimensä vuonna 1993. Mysticum edustaa industrial black metal -alagenreä.


title: Luettelo Tampereen puistoista

text: Luettelo Tampereen puistoista sisältää Tampereen tärkeimpiä kaupunkimaisen ympäristön hoidettuja puistoja. Listaan eivät kuulu metsäiset ulkoilualueet.


title: Groupe Bull

text: Bull SAS (myös nimillä Groupe Bull, Bull Information Systems, tai lyhyesti Bull) on ranskalainen tietotekniikka-alan yritys. Yritys on tunnettu myös nimillä Bull General Electric, Honeywell Bull, CII Honeywell Bull ja Bull HN. Yrityksellä on ollut useita omistajuuden muutoksia useiden eri yrityksien kanssa.


title: Groupe Bull

text: Yrityksen on perustanut Fredrik Rosen Bull vuonna 1930.


title: Groupe Bull

text: Bull, Honeywell ja NEC perustivat vuonna 1987 yhteisyrityksen nimellä "Honeywell Bull Information Systems", josta myöhemmin tuli kokonaan Bullin omistama.


title: Groupe Bull

text: Yrityksen tuotteisiin on kuulunut tietokoneita ja ohjelmistoja kuten NovaScale-palvelimet ja General Comprehensive Operating System (GCOS) käyttöjärjestelmä. Suurtietokoneet GCOS-käyttöjärjestelmällä ovat yrityksen ydintuote.


title: BIZMAC

text: BIZMAC on Radio Corporation of American (RCA) valmistama elektroniputkiin perustuva tietokone. Tietokone julkaistiin vuonna 1956 ja se maksoi noin neljä miljoonaa dollaria. RCA:ta kritisoitiin että tietokone ei perustunut transistoritekniikkaan.


title: BIZMAC

text: Tietokone vanhentui nopeasti muun muassa RCA:n oman RCA 501:n julkaisun jälkeen.


title: BIZMAC

text: Yksi järjestelmän suunnittelijoista oli Arnold Spielberg.


title: Data General Nova

text: Nova oli Data Generalin valmistama 16-bittinen minitietokone, joka julkaistiin vuonna 1969. Tietokone oli suosittu laboratorioissa ja sitä myytiin 50 000 kappaletta.


title: Data General Nova

text: Tietokone oli yhtiön ensimmäinen.


title: Data General Nova

text: Tietokonetta käytettiin muun muassa EMI:n valmistamassa varhaisessa tietokonekerroskuvauksessa.


title: Data General Nova

text: Tietokoneelle julkaistiin useita seuraajia kuten Data General SuperNova ja Data General microNOVA.


title: Haukioja

text: Haukioja on sukunimi, joka on muun muassa seuraavilla suomalaisilla henkilöillä:


title: Koodi (täsmennyssivu)

text: Koodi voi tarkoittaa jotain seuraavista:


title: Koodi (dokumentti)

text: Koodi tai Koodi – Linuxin tarina () on suomalainen englanninkielinen dokumenttielokuva Linuxin kehityksestä. Elokuva on julkaistu vuonna 2001, ja sen on ohjannut Hannu Puttonen.


title: Kara Koyunlu

text: Kara Koyunlu tai Qara Qoyunlu () oli keskiaikainen valtio, joka hallitsi nykyisen Azerbaidžanin, Armenian, Iranin, Turkin sekä Irakin käsittänyttä aluetta vuodesta 1375 vuoteen 1468.


title: Zamzara

text: Zamzara on Jukka Tapanimäen kehittämä tasohyppely, joka on julkaistu vuonna Commodore 64:lle.


title: Zamzara

text: Commodore User -lehti antoi pelille arvosanan 92% arvostelussaan.


title: Zamzara

text: Zzap-lehti antoi pelille arvosanan 91% arvostelussaan.


title: Jaakko Husa

text: Jaakko Husa (s. 1966 Alatornio) on Helsingin yliopiston "oikeus ja globalisaatio" -professuurin haltija. Oppituoli on sijoitettu oikeustieteelliseen tiedekuntaan.


title: Jaakko Husa

text: Husa on valmistunut ylioppilaaksi Putaan lukiosta Torniosta vuonna 1985. Hänellä on puoliso ja kaksi lasta.


title: Jaakko Husa

text: Husa on ollut nimitettynä useaan oikeustieteen eri alojen täysprofessuuriin: oikeusvertailun ja valtiosääntöoikeuden (2014-2018) sekä oikeuskulttuurin ja oikeuslingvistiikan professori Lapin yliopistossa (2011-2014), valtiosääntöoikeuden ja yleisen oikeustieteen professori Joensuun yliopistossa (2003-2010) (nyk. Itä-Suomen yliopisto) ja vertailevan julkisoikeuden professori Vaasan yliopistossa (1998-2003). Aiemmin hän on ollut julkisoikeuden assistentti ja yliassistentti Lapin ja Joensuun yliopistoissa. Husa on ollut Suomen Akatemian varttuneena tieteenharjoittajana vuosina 2006–2007.


title: Jaakko Husa

text: Husa väitteli Lapin yliopistossa vuonna 1995 tutkimuksellaan "Julkisoikeudellinen tutkimus" vastaväittäjinään professorit Antero Jyränki ja Hannu Tapani Klami. Hän on julkaissut yli 200 tieteellistä tekstiä (kirjoja, artikkeleita, arvosteluja) englanniksi (julkaisujen pääkieli) ja suomeksi. Julkaissut tieteellisiä tekstejä myös saksaksi ja ruotsiksi. Husan tekstejä on käännetty muun muassa espanjaksi, japaniksi ja turkiksi.


title: Jaakko Husa

text: Husa on ollut vieraileva tutkijana useissa ulkomaisissa yliopistoissa, kuten Edinburgin yliopistossa (MacCormick Fellow), Maastricht European Private Law Institutessa, Riga Graduate School of Law’ssa (Latvia) ja Hongkongin yliopistossa. Lisäksi hänellä on kansainvälisiä tieteellisiä tehtäviä. Hän on International Academy of Comparative Law’n jäsen (Titular member) ja toimii useiden alansa kansainvälisten julkaisujen, kuten Maastricht Journal of European and Comparative Law'n, brasilialaisen Revista de Direito Comparado e Estudos Culturais’in ja italialaisen Bologna Law Review’n toimituskuntien asiantuntijajäsenenä. Vuonna 2018 hänet kutsuttiin Suomalaisen tiedeakatemian jäseneksi.


title: Robert Dinesen

text: Robert Theodor Louis Camillo Dinesen (23. lokakuuta 1874 Kööpenhamina – 8. maaliskuuta 1972 Berliini) oli tanskalainen elokuvaohjaaja ja näyttelijä.


title: Robert Dinesen

text: Robert Dinesen syntyi farmaseutin perheeseen. Hän opiskeli laulamista Vilhelm Heroldin ja näyttelemistä Nicolai Neiiendamin johdolla ja debytoi Kööpenhaminan Dagmar-teatterissa vuonna 1894. Dinesenin ensimmäinen elokuva "Kuilu" ("Afgrunden", 1910) muistetaan myös Asta Nielsenin ja Poul Reumertin esikoiselokuvana. Dinesenillä oli pääosa elokuvassa "De fire Djævle" (1911), jonka jälkeen hän työskenteli Nordisk Filmin näyttelijänä ja ohjaajana vuoteen 1917 saakka. Tänä aikana hän ohjasi noin 70 elokuvaa.


title: Robert Dinesen

text: Vuonna 1918 Dinesen ohjasi kaksi elokuva Ruotsissa. Vuonna 1920 hän siirtyi Saksaan, jossa hän ohjasi noin 25 elokuvaa. Äänielokuvan tultua ja natsien noustua valtaan Dinesen omistautui harrastukselleen maalaustaiteelle. Hän oli naimisissa kolmesti näyttelijöiden Marie Dinesenin, Johanne Dinesenin ja Margrethe Schönin kanssa. Dinesen oli kirjailija Kirsten Thomsenin isä.


title: Turbiiniliittymä

text: Turbiiniliittymä on eritasoliittymä, jossa ei ole silmukkaramppeja. Siinä vasemmalle kääntyvä liikenne kulkee liittymän keskipistettä kiertäviä ramppeja pitkin. Suomessa ei ole täydellisiä turbiiniliittymiä. Kuitenkin Suomessa on 3 3/4-turbiinia (Kehä III/Tuusulanväylä, Kehä III/Turunväylä ja Vt3/Vt12). Lisäksi Suomessa on yksi 2/4-turbiini (Kehä III/Lahdenväylä).


title: August Blom

text: August Martin Blom (26. joulukuuta 1869 Kööpenhamina – 10. tammikuuta 1947 Kööpenhamina) oli tanskalainen elokuvaohjaaja ja näyttelijä.


title: August Blom

text: August Blom syntyi sepän perheeseen. Hän kävi kauppakoulun ja aloitti näyttelijänuransa vuonna 1893. Blom työskenteli Kööpenhaminan Folketeatretissa vuosina 1901–1912. Vuoden 1908 tienoilla hänestä tuli Nordisk Filmin näyttelijä ja vuonna 1910 ohjaaja. Vuosina 1911–1921 Blom työskenteli myös Nordisk Filmin taiteellisena johtajana. Hän ohjasi vuoteen 1924 mennessä yli sata elokuvaa, joista merkittävimpiä ovat "Valkoinen orjakauppa" ("Den hvide Slavehandel", 1910), "Suurkaupungin yöelämän seuraukset" ("Ved Faengslets Port", 1911), aikansa suurtuotanto "Atlantis" (1913) ja "Maailmanloppu" ("Verdens Undergang", 1916). Vuodesta 1926 lähtien Blom toimi elokuvateatterin johtajana. Hän oli naimisissa kahdesti näyttelijöiden Agnete von Prangenin ja Johanne Fritz-Petersenin kanssa.


title: Olympiakos Nikosia

text: Olympiakos Nikosia () on jalkapalloseura Nikosian kaupungista. Seura pelaa kaudella 2017–18 Kyproksen korkeimmalla sarjatasolla Kyproksen jalkapalloliigassa. Olympiakos on voittanut kolme Kyproksen mestaruutta – kausina 1966–67, 1968–69 ja 1970–71.


title: Aspley Guisen rautatieasema

text: Aspley Guisen rautatieasema on rautatieasema Aspley Guisen kylässä Bedfordshiressä. Se sijaitsee Marston Vale Linen varrella.


title: Aspley Guisen rautatieasema

text: Asema avattiin vuonna 1905. Se suljettiin 1. tammikuuta 1917, mutta avattiin uudelleen jo 5. toukokuuta 1919. Asemaa käytti 9 564 matkustajaa kaudella 2015–2016.


title: Reborn Games

text: Reborn Games on suomalainen videopelien kehittäjä, joka on aiemmin tunnettu nimellä Fragment Production.


title: Basajaun

text: Basajaun tai Basa-Jaun on baskien mytologiassa metsänhenki, jonka nimi merkitsee ”metsän herra”. Basajaun asuu metsissä tai kukkuloiden luolissa, ja suojelee eläimiä sekä karjaa pedoilta ja rajuilmoilta. Basajaun on eräänlainen kulttuuriheeros, joka opetti ihmisille maanviljelyksen ja metallien työstämisen.


title: Basajaun

text: Basajaun on ilkikurinen, mutta ei pahantahtoinen, ja hänen vaimonsa nimi on Basandre tai Basa-Andre. Heidän hahmonsa luonteet vaihtelevat eri tarinoissa. Joissain tarinoissa Basajaun on jättiläismäinen hirviö ja hänen vaimonsa noita, joka auttaa miehensä uhrit pakoon.


title: Tähdet, tähdet (4. tuotantokausi)

text: Tähdet, tähdet -televisiosarjan neljäs tuotantokausi esitettiin MTV3-kanavalla loka–joulukuussa 2017. Kaudella Suomen parhaan esiintyjän -tittelistä kilpailivat Janna, Tomi Metsäketo, Erika Vikman, Elias Kaskinen, Erja Lyytinen, André Linman, Nelli Matula, Mikael Saari, Jannika B ja Veeti Kallio.


title: Tähdet, tähdet (4. tuotantokausi)

text: Ennen kolmatta jaksoa MTV päätti pudottaa kilpailusta Tomi Metsäkedon hänen ympärillään olleen naisten ahdistelukohun vuoksi.


title: Tähdet, tähdet (4. tuotantokausi)

text:
Vakiotuomareina kaudella toimivat edellisten kausien tapaan Maria Veitola ja Juhani Merimaa. Viikoittain ohjelmassa nähtiin tuomarina myös yksi kyseisen viikon musiikkigenren ammattilainen. Kauden juonsi edellisten tapaan Mikko Leppilampi. Kaudella aloitti
”lentävänä” tähtitoimittajana toiimittaja-juontaja Laura Friman, joka seurasi kilpailijoiden taivalta kulisseissa harjoitteluviikkojen aikana.


title: Tähdet, tähdet (4. tuotantokausi)

text: Kaudella oli uutuutena sääntömuutos edelliskausiin verrattuna: ensimmäinen pudotus nähtiin vasta neljännessä jaksossa, aiemman toisen jakson sijaan.


title: Tähdet, tähdet (4. tuotantokausi)

text: Ensimmäisen jaksossa teemana oli tanssipop ja vierailevana tuomarina toimi Isac Elliot. Ensimmäisessä jaksossa kukaan kilpailijoista ei vielä pudonnut kilpailusta.


title: Tähdet, tähdet (4. tuotantokausi)

text: Toisen jakson teemana oli rakkauslaulut. Vierailevana tuomarina jaksossa toimi Hector. Toisessa jaksossa kukaan kilpailijoista ei vielä pudonnut kilpailusta.


title: Tähdet, tähdet (4. tuotantokausi)

text: Kolmannen jakson teemana oli stadionrock. Vierailevana tuomarina jaksossa toimi Lauri Ylönen. Kolmannessa jaksossa kukaan kilpailijoista ei vielä pudonnut kilpailusta.


title: Tähdet, tähdet (4. tuotantokausi)

text: Jaksossa esiintyi vain kahdeksan kilpailijaa, sillä Tomi Metsäketo oli aiemmin viikolla pudotettu kilpailusta ja Janna estyi osallistumasta äkillisen, sairaalahoitoa vaativan sairauden vuoksi.


title: Tähdet, tähdet (4. tuotantokausi)

text: Neljännen jakson teemana oli hiphop. Vierailevana tuomarina jaksossa toimi Paleface.


title: Tähdet, tähdet (4. tuotantokausi)

text: Jakson päätteeksi kaksi vähiten ääniä saanutta kilpailijaa, Veeti Kallio ja Janna, putosivat kilpailusta.


title: Tähdet, tähdet (4. tuotantokausi)

text: Viidennen jakson teemana oli elokuvamusiikki. Vierailevana tuomarina jaksossa toimi näyttelijä-ohjaaja Tiina Lymi.


title: Tähdet, tähdet (4. tuotantokausi)

text: Jakson päätteeksi Mikael Saari putosi kilpailusta.


title: Tähdet, tähdet (4. tuotantokausi)

text: Kuudennen jakson teemana oli suomipop. Vierailevana tuomarina jaksossa toimi laulaja-lauluntekijä Maija Vilkkumaa.


title: Tähdet, tähdet (4. tuotantokausi)

text: Jakson päätteeksi Nelli Matula putosi kilpailusta.


title: Tähdet, tähdet (4. tuotantokausi)

text: Seitsemännen jakson teemana oli euroviisut. Vierailevana tuomarina jaksossa toimi laulaja Krista Siegfrids. Lähetyksessä esiintyi myös Lordi esittäen euroviisuvoittokappaleensa ”Hard Rock Hallelujah”.


title: Tähdet, tähdet (4. tuotantokausi)

text: Jakson päätteeksi Erika Vikman putosi kilpailusta.


title: Tähdet, tähdet (4. tuotantokausi)

text: Kahdeksannen jakson teemana oli kantri. Vierailevana tuomarina jaksossa toimi laulaja Matti Esko. Soolokappaleidensa lisäksi kilpailijat esittivät myös duetot toistensa kanssa.


title: Tähdet, tähdet (4. tuotantokausi)

text: Jakson päätteeksi Erja Lyytinen putosi kilpailusta.


title: Tähdet, tähdet (4. tuotantokausi)

text: Yhdeksännen jakson teemana oli musikaalit. Vierailevana tuomarina jaksossa toimi laulaja Saara Aalto.


title: Tähdet, tähdet (4. tuotantokausi)

text: Jakson päätteeksi André Linman putosi kilpailusta.


title: Tähdet, tähdet (4. tuotantokausi)

text: Neljännen tuotantokauden finaalissa jäljellä olelleet kaksi kilpailijaa esittivät kolme eri kappaletta: yhden aiemmin kaudella esittämänsä kappaleen, yhden oman kappaleensa sekä yhden vapaavalintaisen kappaleen. Vierailevana tuomarina jaksossa toimi edellisen kauden voittanut Pete Parkkonen.


title: Tähdet, tähdet (4. tuotantokausi)

text: Jakson päätteeksi Elias Kaskinen julistettiin kilpailun voittajaksi. Hän sai 54 prosenttia annetuista äänistä.


title: Dimetyyliglutaraatti

text: Dimetyyliglutaraatti (CHO) on alifaattisiin estereihin kuuluva orgaaninen yhdiste. Rakenteeltaan se on metanolin ja glutaarihapon esteri. Yhdistettä voidaan käyttää liuottimena.


title: Dimetyyliglutaraatti

text: Huoneenlämpötilassa dimetyyliglutaraatti on väritöntä nestettä, jolla on makea tuoksu. Yhdiste liukenee hieman veteen ja hyvin moniin orgaanisiin liuottimiin kuten etanoliin, dietyylieetteriin ja kloroformiin.


title: Dimetyyliglutaraatti

text: Dimetyyliglutaraattia valmistetaan esteröimällä metanolilla seosta, joka sisältää glutaarihapon lisäksi meripihkahappoa ja adipiinihappoa. Tuotteena muodostuu niin sanottujen kaksiemäksisten happojen estereiden seos, joka sisältää dimetyyliglutaraatin lisäksi dimetyylisukkinaattia ja dimetyyliadipaattia. Nämä esterit voidaan erottaa toisistaan tislaamalla. Dimetyyliglutaraattia voidaan käyttää joko yksinään tai seoksena dimetyyliadipaatin ja dimetyylisukkinaatin kanssa. Sitä käytetään liuottimena muun muassa maalinpoistoaineissa, kynsilakanpoistoaineissa, teollisissa puhdistusaineissa, polyesterien ja epoksidien liuottimena sekä hartsien liuottimena. Runsaasti sitä käytetään muun muassa autoteollisuudessa.


title: Popular Electronics

text: Popular Electronics oli Yhdysvalloissa vuosina 1954–1982 ilmestynyt lehti, joka oli alkuvaiheissaan suunnattu elektroniikan harrastajille ja rakentelijoille.


title: Popular Electronics

text: Lehti oli Ziff Davis -julkaisijan luoma. Yhtiöllä oli harrastelehtiä eri aloille ja "Radio & Television News" -julkaisu, joka oli radioamatööreille suunnattu ja keskittyi radiotekniikkaan. "Radio Newsin" päätoimittaja Oliver Read toimi aluksi myös uuden lehden päätoimittajana.


title: Popular Electronics

text: Popular Electronics keskittyi itse koottaviin elektroniikkaprojekteihin. Ensimmäisessä numerossa esiteltiin Heathkit A-7B -vahvistimen kokoaminen rakennussarjasta. Osat projekteihin ostettiin erikseen tai niitä voi tilata postimyynnistä valmiina kitteinä. 1960-luvulla lehdellä oli 400 000 tilaajaa. Rakennusprojekteina olivat mm. mustavalkotelevisio, säteilymittari, elektroninen lämpömittari, transistorivahvistin sähkökitaralle ja VHF-radio lentoliikenteen kuunteluun.


title: Popular Electronics

text: Tammikuun 1975 numerossa esiteltiin Altair 8800 -kotitietokone. Tämä oli merkittävää, koska tätä ennen tietokoneiden rakennussarjat olivat myyneet muutamia satoja kappaleita. Altairia myytiin tuhansia. Paul Allen näytti lehden numeron Bill Gatesille ja he kirjoittivat BASIC-tulkin tietokoneelle ja perustivat Microsoft-yhtiön sitä myymään.


title: Popular Electronics

text: Oliver Perry Ferrell toimi lehden päätoimittajana vuodesta 1956 vuoteen 1971. Häntä seurasi Milton S. Snitzer. Entinen "Radio & Television News", myöhemmin "Electronics World" yhdistettiin lehteen. Vähitellen lehdessä rakenteluohjeet jäivät sivummalle ja se keskittyi enemmän tuote-esittelyihin. Nimeksi muutettiin 1982 "Computers & Electronics". Tämä lehti lakkautettiin 1985.


title: Popular Electronics

text: Myöhemmin lehden tuotemerkki myytiin Gernsback Publicationsille, joka julkaisi omaa lehteään samalla nimellä 1989–2000 (entinen Hands-On Electronics, vuodet 2000–2003 Poptronics).


title: KS Flamurtari Vlorë

text: Klubi Sportiv Flamurtari Vlorë on jalkapalloseura Vlorën kaupungista. Seura pelaa kaudella 2017–18 Albanian korkeimmalla sarjatasolla Kategoria superioressa. Flamutari on voittanut kertaalleen Albanian mestaruuden. Tämä tapahtui vuonna 1991.


title: Käärmesolmu

text: Käärmesolmu ("Le Nœud de vipères") on François Mauriacin romaani vuodelta 1932. Kirjan on julkaissut Grasset. Sen on suomentanut Mary Ohlström, ja suomennoksen on julkaissut Gummerus vuonna 1936.


title: Käärmesolmu

text: "Käärmesolmua" pidetään usein Mauriacin mestariteoksena. Romaani on avioliittodraama. Tässä kuten muissakin Mauriacin romaaneissa romaanihenkilöt etsivät turhaan rakkautta ihmissuhteissa ja löytävät sen täyttymyksen vasta Jumalan rakkaudesta.


title: Käärmesolmu

text: Suomennoksesta on julkaistu viisi painosta, kaksi viimeistä Kompassi-sarjassa. Nobel-palkinto vuonna 1952 herätti Suomessa mielenkiinnon Mauriaciin, ja 16 vuotta aiemmin julkaistu "Käärmesolmun" suomennos ilmestyi tuolloin kahtena painoksena, kuten ilmestyi uusi painos myös "Pyhästä suudelmasta".


title: Mäkihyppy talviolympialaisissa 1952

text: Vuoden 1952 talviolympialaisten mäkihyppykilpailu käytiin kisojen viimeisenä kilpailupäivänä 7. helmikuuta. Holmenkollenin Holmenkollbakkenille oli kerääntynyt 104 102 maksanutta katsojaa, mikä on kaikkien aikojen toiseksi suurin katsojamäärä, vuoden 1936 olympialaisten mäkihyppykilpailun jälkeen. Lisäksi noin 30 000 ihmistä kerääntyi viereiseen metsään, jotta ihmiset näkisivät kilpailun kauempaa ostamatta lippuja.


title: Mäkihyppy talviolympialaisissa 1952

text: Isäntämaa Norjan hyppääjät lähtivät kilpailuun ennakkosuosikkeina. Kovimpien haastajien usokttiin tulevan Suomesta, Ruotsista ja Saksasta. Kilpailun voittoon hyppäsi Norjan Arnfinn Bergmann.


title: Mäkihyppy talviolympialaisissa 1952

text: Kilpailuun osallistui 44 hyppääjää 13 maasta.


title: Linna Rugby Club

text: Linna Rugby Club (LRC) on vuonna 2011 perustettu hämeenlinnalainen rugby-seura, jolla on edustus sekä miesten että naisten sarjassa.


title: Linna Rugby Club

text: Miesten joukkue pelasi kausilla 2015-2017 miesten korkeimmalla sarjatasolla ja naisten joukkue, joka perustettiin vuonna 2014, pelaa naisten 1-divisioonassa. Kauden 2018 alkaessa miesten joukkue joutui luopumaan SM-paikasta pelaajapulan vuoksi.


title: Linna Rugby Club

text: Seuran virallinen perustamispäivä on 11.11.2011. Seuraa olivat perustamassa tunnettu suomalainen urheiluvalokuvaaja Juha Tamminen, alun perin Samoalta kotoisin oleva, Helsinki Rugby Clubissa kannuksensa ansainnut Avea Avea Avea, Tuomas Mehtiö (myös entinen HRC:n pelaaja), brasilialainen Luca Enrico Boff, Jere Hyvönen sekä Olli Aaltonen.


title: Mari (jumalatar)

text: Mari on baskien mytologian ylin ja tärkein jumalatar. Hänen nimensä merkitsee ”kuningatar”. Mari on tuulen ja ukkosen jumalatar sekä maan henkilöitymä, hänen asuntonsa on maan uumenissa. Ukkosen jumala Maju on Marin puoliso, ja hyvä henkiolento Atarrabi ja paha henki Mikelats ovat heidän poikiaan.


title: Mari (jumalatar)

text: Mari on matkalaisten ja karjalaumojen suojelija, ja hän antaa ihmisille hyviä neuvoja. Mari ratsastaa taivaan poikki neljän hevosen vetämissä vaunuissa tai joskus pässin selässä. Toisinaan jumalatar ottaa valkean pilven tai sateenkaaren muodon. Mari kuvataan yleensä naisena, jonka pään takaa näkyy täysikuu, joskus hänet esitetään eläinhahmona. Hänen symbolinsa on sirppi.


title: Mari (jumalatar)

text: Sen jälkeen kun baskit kääntyivät kristityiksi, yhdistettiin Mari Santa Marinaan, pyhimykseen, joka kutsuttiin avuksi kirouksia tai myrskyä vastaan. Baskien asuttamilla alueilla elää yhä vanha uskomus, että sirpin asettaminen talon eteen suojaa salamaniskulta.


title: Jukka Nyblom

text: Jukka Nyblom on suomalainen tilastotieteilijä ja emeritusprofessori. Hän työskenteli Jyväskylän yliopistossa tilastotieteen professorina 2006–2016. Aiemmin hän oli 1998–2006 Joensuun yliopiston tilastotieteen professorina.


title: Jukka Nyblom

text: Jukka Nyblom opiskeli tilastotiedettä Tampereen yliopistossa ja valmistui sieltä filosofian kandidaatiksi ja lisensiaatiksi. Tohtoriksi hän väitteli tilastotieteen alalta 1984 Joensuun yliopistossa. Väitöskirjassaan ("Comparisons of tests for the presence of random walk coefficients in two simple linear models") hän teki vertailuja satunnaiskulkukertoimien () esiintymisestä tilastollisissa testeissä kahden yksinkertaisen lineaarimallin avulla. Hän on myöhemminkin tutkinut vastaavanlaisia tilastollisia lineaarimalleja.


title: Jukka Nyblom

text: Valmistumisen jälkeen Nyblom työskenteli erilaisissa opetus-, hallinto- ja tutkimustehtävissä Vaasan korkeakoulussa sekä Tampereen ja Joensuun yliopistoissa. Vuodesta 1998 hän toimi Joensuun yliopiston tilastotieteen professorina. Tampereen yliopiston tilastotieteen dosentti Nyblom on ollut vuodesta 1989. Sen ohella hän on Turun, Oulun ja Helsingin yliopistojen dosentti.


title: Jukka Nyblom

text: Nyblom nimitettiin vuonna 2006 tilastotieteen professoriksi Jyväskylän yliopistoon ja hän aloitti tehtävässään heinäkuun alussa 2006. Professorin tehtävien lisäksi hän on toiminut mm. matematiikan ja tilastotieteen laitoksen varajohtajana. Hän ohjasi uransa aikana useita väitöskirjoja.


title: Jukka Nyblom

text: Tilastotieteen opetusta varten Nyblom on kirjoittanut oppimateriaalia. Eräs viimeisimmistä hänen laatimistaan luentomonisteista on "Yleistetyt lineaariset mallit", joka ilmestyi vuonna 2015. Moniste pohjautuu professori Nyblomin aiemmin luennoimaan materiaaliin. Hän on aiemmin julkaissut myös muita teoksia tilastotieteen alalta. Timo Mäkeläisen kanssa hän kirjoitti ja julkaisi jo vuonna 1981 teoksen "Comparisons of tests for the presence of random walk : coefficients in a simple linear model", joka vertailee erilaisia satunnaiskulkua testaavia tilastollisia testejä soveltaen lineaarista tilastollista mallia, jossa on käytetty erilaisia kertoimia (). Hän laajensi tässä teoksessa esittämiään teemoja myöhemmin (1984) väitöskirjassaan, jossa hän tarkasteli kahta lineaarimallia yhden sijasta.


title: Jukka Nyblom

text: Nyblom siirtyi jäi toimestaan eläkkeelle 31. elokuuta 2016. Hän jatkaa tilastotieteellistä tutkimustaan emerituksena.


title: Jukka Nyblom

text: Tilastotieteilijänä Nyblom on tutkinut mm. aikasarja-analyysejä. Lisäksi hän on perehtynyt erilaisiin niin kutsuttuihin robusteihin menetelmiin. Ne liittyvät robustin tilastotieteen nimellä tunnetun tutkimusalan tutkimukseen. Nyblomin tutkimustyön pääpainopiste on ollut tilastotieteen teorian tutkimuksessa. Hän on tehnyt tutkimusyhteistyötä useiden tilastotieteilijöiden kanssa.


title: Alankomaat Turkvision laulukilpailussa

text: Alankomaiden oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Alankomaat tekee kuitenkin debyyttinsä seuraavan vuoden kisaan vuonna 2017.


title: Alankomaat Turkvision laulukilpailussa

text: Alankomaat oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Elcan kappaleella "Ana Vatan".


title: Alankomaat Turkvision laulukilpailussa

text: Alankomaat osallistuu ensimmäistä kertaa vuoden 2017 Turkvision laulukilpailuun, joka pidetään Astanassa Kazakstanissa. Edustajaksi on valittu laulaja Elcan kappaleella "Ana Vatan".


title: Kumyk Turkvision laulukilpailussa

text: Kumykin oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty.


title: Kumyk Turkvision laulukilpailussa

text: Kumyk oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Daniyal Harunow.


title: Latvia Turkvision laulukilpailussa

text: Latvian oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Latvia tekee kuitenkin debyyttinsä seuraavan vuoden kisaan vuonna 2017.


title: Latvia Turkvision laulukilpailussa

text: Latvia oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Oksana Bilera kappaleella "Yakışıyor bize bu sevgi".


title: Latvia Turkvision laulukilpailussa

text: Latvia osallistuu ensimmäistä kertaa vuoden 2017 Turkvision laulukilpailuun, joka pidetään Astanassa Kazakstanissa. Edustajaksi on valittu laulaja Oksana Bilera kappaleella "Yakışıyor bize bu sevgi".


title: Moldova Turkvision laulukilpailussa

text: Moldovan oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Moldova tekee kuitenkin debyyttinsä seuraavan vuoden kisaan vuonna 2017.


title: Moldova Turkvision laulukilpailussa

text: Moldova oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Polina Stefoglo kappaleella "Yallah Yallah!".


title: Moldova Turkvision laulukilpailussa

text: Moldova osallistuu ensimmäistä kertaa vuoden 2017 Turkvision laulukilpailuun, joka pidetään Astanassa Kazakstanissa. Edustajaksi on valittu laulaja Polina Stefoglo kappaleella "Yallah Yallah!".


title: Puola Turkvision laulukilpailussa

text: Puolan oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Puola tekee kuitenkin debyyttinsä seuraavan vuoden kisaan vuonna 2017.


title: Puola Turkvision laulukilpailussa

text: Puola oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Olga Šimanskaja kappaleella "Masal gibi bu dünya".


title: Puola Turkvision laulukilpailussa

text: Puola osallistuu ensimmäistä kertaa vuoden 2017 Turkvision laulukilpailuun, joka pidetään Astanassa Kazakstanissa. Edustajaksi on valittu laulaja Olga Šimanskaja kappaleella "Masal gibi bu dünya".


title: Ruotsi Turkvision laulukilpailussa

text: Ruotsin oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Ruotsi tekee kuitenkin debyyttinsä seuraavan vuoden kisaan vuonna 2017.


title: Ruotsi Turkvision laulukilpailussa

text: Ruotsi oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Arghavan kappaleella "Dirçəliş".


title: Ruotsi Turkvision laulukilpailussa

text: Ruotsi osallistuu ensimmäistä kertaa vuoden 2017 Turkvision laulukilpailuun, joka pidetään Astanassa Kazakstanissa. Edustajaksi on valittu laulaja Arghavan kappaleella "Dirçəliş".


title: Stavropolin aluepiiri Turkvision laulukilpailussa

text: Stavropolin aluepiirin oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Stavropolin aluepiiri tekee kuitenkin debyyttinsä seuraavan vuoden kisaan vuonna 2017.


text: Stavropolin aluepiiri oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa.


text: Stavropolin aluepiiri osallistuu ensimmäistä kertaa vuoden 2017 Turkvision laulukilpailuun, joka pidetään Astanassa Kazakstanissa. Edustajaksi on valittu laulaja Islam Satyrov.


title: Dagestan Turkvision laulukilpailussa

text: Dagestanin oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty.


title: Dagestan Turkvision laulukilpailussa

text: Dagestan oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa.


title: Ruskotorvijäkälä

text: Ruskotorvijäkälä (Cladonia pyxidata) on harmaan-vihreä poronjäkäliin kuuluva jäkälä. Kasvia on aiemmin käytetty myös lääkekasvina.


title: Taktinen äänestäminen

text: Taktinen äänestäminen tarkoittaa äänen antamista jollekin muulle ehdokkaalle kuin todelliselle suosikilleen.


title: Taktinen äänestäminen

text: Taktista äänestämistä käytetään silloin, kun omalla suosikkiehdokkaalla ei ole juuri mahdollisuuksia tulla valituksi. Tässä tilanteessa äänestäjä voi kokea oman suosikkinsa äänestämisen äänen tuhlaamiseksi. Siksi hän äänestää mieluummin siedettävää ehdokasta, jolla on mahdollisuuksia valituksi tulemiseen, estääkseen epämieluisan ehdokkaan valinnan.


title: Taktinen äänestäminen

text: Useimmiten taktista äänestämistä esiintyy enemmistövaalitapaa käyttävissä maissa. Vaaleissa on aina oltava enemmän kuin kaksi ehdokasta, jotta taktinen äänestäminen olisi mahdollista.


title: Visa Kivi

text: Paavo Visa Kivi (27. kesäkuuta 1905 Suomussalmi – 28. lokakuuta 1990 Espoo) oli suomalainen sosiaalidemokraattisen työväenliikkeen taustavaikuttaja, joka toimi vuosina 1945–1971 "Suomen Sosialidemokraatti" -lehden taloudenhoitajana ja sitä julkaisseen Kustannus Oy Kansanvallan toimitusjohtajana. Hänellä oli monia muitakin luottamustehtäviä. Hän sai teollisuusneuvoksen arvonimen vuonna 1971. Vuonna 1984 Kivi kutsuttiin SDP:n kunniajäseneksi.


title: Visa Kivi

text: Kiven isä oli suomussalmelainen veistonopettaja. Hän kirjoitti ylioppilaaksi vuonna 1925 Kallion lukiosta Helsingissä ja valmistui ekonomiksi Kauppakorkeakoulusta vuonna 1930 sekä filosofian kandidaatiksi Helsingin yliopistosta vuonna 1943 pääaineenaan sosiologia. Hän työskenteli Kansanvalta-kustantamossa vuodesta 1930 konttoristina ja liittyi vuonna 1934 Suomen Sosialidemokraattisen Puolueen (SDP) jäseneksi. Vuosina 1936–1939 hän oli Helsingin kaupungin teurastamon taloudenhoitajana ja 1939–1945 valtiovarainministeriön säästöpankkitarkastajana. Sodan jälkeen Kivi nimitettiin vuonna 1945 Kansanvallan toimitusjohtajaksi. Hän panosti varsinkin yhtiön omistaman Työväen Kirjapainon (myöh. Paasipaino) kehittämiseen. Kun "Suomen Sosialidemokraatille" 1950-luvun lopulla hankittiin uusi painokone, siihen sisältyi ensimmäisenä Pohjoismaissa sekä kohopaino- että syväpainorotaatio.


title: Visa Kivi

text: Kivi kuului Helsingin Työväen Säästöpankin isännistöön 1937–1945 ja hallitukseen 1952–1970, Rautatiekirjakauppa Oy:n johtokuntaan 1946–1972, Alkon hallintoneuvostoon 1950–1973, Yhtyneiden Ravintoloiden johtokuntaan 1950–1974, Sanomalehtien Ilmoitustoimiston hallitukseen vuodesta 1953, Suomen Tietotoimiston hallitukseen 1956–1971 ja Suomen Työväen Säästöpankin hallitukseen 1971–1976. Lisäksi hän oli Työväenlehdistö ry:n hallituksen jäsen 1946–1972 ja puheenjohtaja 1954–1971 sekä Työväen Opintorahaston säätiön hallituksen jäsen 1949–1976 ja puheenjohtaja 1960–1976, ja kuului Kultareuna ry:n johtokuntaan 1959–1971, Sanomalehtien Liiton, Graafisen Teollisuuden Työnantajaliiton ja Graafisen Keskusliiton hallituksiin 1960–1971, Kansan Sivistysrahaston valtuuskuntaan 1955–1972 ja Väinö Tannerin säätiön valtuuskuntaan vuodesta 1962.


title: Visa Kivi

text: Kivi oli myös mestaritason shakinpelaaja ja erikoistunut varsinkin tehtäväshakkiin. Hän sai kansallisen tehtävämestarin arvon vuonna 1947 ja laadinnan kansainvälisen FIDE-mestarin arvon vuonna 1990 vain pari viikkoa ennen kuolemaansa. Hän oli Työväen Shakkiliiton, Suomen Keskusshakkiliiton ja Suomen Tehtäväniekkain perustajajäsen.


title: Exotic (kappale)

text: Exotic on intialaisen näyttelijän Priyanka Chopran single. Single julkaistiin 9. heinäkuuta 2013 Kappaleella vierailee Pitbull.


title: Älänne (Rautavaara)

text: Älänne on Pohjois-Savossa Rautavaaralla ja Lapinlahdella sijaitseva järvi. Sen Lapinlahteen kuuluva länsiosa oli ennen kuntaliitosta osa Varpaisjärveä.


title: Älänne (Rautavaara)

text: Pohjois-etelä-suuntaisen järven pinta-ala on 1 000 hehtaaria eli 10 km². Se on 7,9 kilometriä pitkä ja 3,9 kilometriä leveä. Järven erikoisuus on sen poikki pohjois-etelä-suuntaan kulkeva harjujakso, johon sisältyy osittain vedenalainen harjuselänne, selänteen viereisiä vedenalaisia suppia ja sivuharjuja. Harjuselänne, joka alkaa Nilsiän Kangaslahdelta ja päättyy Älänteen Harjuntakaseelle , nousee välillä vedenpinnan yläpuolelle muodostaen harjujakson suuntaisia kapeita saaria, jotka jakavat järven kahdeksi järvenseläksi. Luoteessa sijaitsevaa pienempää järvenselkää kutsutaan Tiilikanseläksi. Harjujakson harjanteet muodostavat pitkiä ja kapeita lahtia ja erottavat järvestä pieniä lampia, joita ovat esimerkiksi Särki-Valkeinen, Mäenpään Valkeinen ja Roskun Valkeinen.


title: Älänne (Rautavaara)

text: Järvessä on seitsemän saarta. Niiden yhteispinta-ala on 14 hehtaaria, mikä on noin 1,4 % järven kokonaispinta-alasta. Saarista vain Lapinsaari on yli hehtaarin suuruinen, viisi muuta ovat yli aarin ja yksi on alle aarin kokoinen. Lapinsaari on 1,3 kilometriä pitkä ja vain 150 metriä leveä. Saaressa on kuitenkin niemi, joka leventää saaren 250 metriin. Lapinsaari on ollut etelään työntyvän niemen pää, mutta se on katkaistu 1950-luvulla tukinuiton helpottamiseksi . Kummallakin järvenselällä on pienet Selkäsaaret, mutta muuten ne ovat pääosin saarettomia. Muut järven pienistä saarista sijaitsevat harjujaksolla sijaitsevissa lahdissa.


title: Älänne (Rautavaara)

text: Kummatkin järvenselät ovat rantaviivoiltaan selkeäpiirteisiä. Niiden väliin työntyvän harjujakson harjut katkaisevat järvien välisen yhteyden kapeisiin salmiin. Kiukoonniemen ja Lapinsaaren välistä virtaa Kiukoonjoki. Se on nykyään salmi, joka sitä vastaa entistä jokea, joka virtasi pohjoisesta järvialtaasta eteläiseen altaaseen. Lapinsaarena tunnettu entinen niemi on katkaistu Kaivannon salmessa. Niemi alkoi Kuokanniemen vierestä ja jatkui etelään 2,6 kilometriä. Tiilikanselän suulla järvestä haarautuu pohjoiseen 2,2 kilometriä pitkä ja leveimillään yli 200 metriä leveä lahti, joka on syvempi kuin muu osa järveä yleensä. Sen pohjoispäässä sijaitsee Alalampi, joka on kyseisen lahden pohjukka. Lahden länsirantana on kilometrin pituinen Käpyniemi, jonka länsipuolella sijaitsee Särki-Valkeinen ja sen virtaavan salmen alapuolella Älänteen lahti. Eteläisen järvenselän pohjoisosan itäpuolella työntyy kaakkoon Joutenlahti, joka on 1,6 kilometriä pitkä ja 550 metriä leveä. Se onkin järven ainoa kooltaan merkittävä lahti.


title: Älänne (Rautavaara)

text: Järvi on luodattu ja siitä on julkaistu syvyyskartat. Sen tilavuus on 32 miljoonaa m³ eli 0,032 km³. Järven keskisyvyys on 3,1 metriä ja suurin syvyys on 15,4 metriä. Syvin kohta sijaitsee kaakkoisen järvenselän pohjoisosassa Roskunniemen edustalla. Sen pohjoispuolella sijaitsee toinen syvänne, jossa on 14 metriä syvää. Järvi on muualla melko matala, mutta järveä halkovan harjujakson sisällä on useita supassa sijaitsevia syvänteitä.


title: Älänne (Rautavaara)

text: Järven rantaviivan pituus on 47 kilometriä, josta saarten rantaviivan yhteispituus on neljä kilometriä. Sen rannat ovat hiekkapohjaista metsämaata, joka on paikoin soistunutta tai jopa avosuota. Karttaan on merkitty moneen paikkaan heikkarantoja, jotka ovat jääkauden päättymisen jälkeen tuulen muodostamia dyynejä . Merkittävimmät suot ovat luoteisaltaan etelärantaan tuleva Multasuo ja kaakkoisaltaan itärantaan päättyvä Suurisuo. Järveen laskee vain vähän metsien ja soiden kuivatusojia. Järven koillispuolella kohoaa Haatainmäki, joka on jääkauden aikana syntynyt moreenimäki eli drumliini . Rautavaaran ja Lapinlahden välinen kuntaraja ylittää molemmat järvenselät niin, että niiden välissä raja mutkittelee Lapinsaaren länsipuolelta Kiukoonjoen salmen läpi. Järven rannan lähiympäristössä on vain yksi maatila, mutta vapaa-ajan asuntoja on alle kymmenen. Järven lounaisrannalla sijaitsee Näätähiekan leirikeskus, jonka omistaa Lapinlahden kunta . Rannan kohteille johtaa tiet seututieltä 582. Rautavaaran kunnalla on Roskun Valkeisen ja Tiilikanlahden välisellä kannaksella vedenottamo .


title: Älänne (Rautavaara)

text: Älänteen ympäristössä on 32 neliökilometriä alueita, jotka muodostavat Älänteen Natura 2000-alueen. Suojelun lisäksi aluetta kannutetaan hyödyntämään retkeilyssä ja yhdessä Tiilikanjoen reittien kanssa myös melomisessa.


title: Älänne (Rautavaara)

text: Älänteestä on nostettu järvimalmia, jota esiintyy vieläkin levymäisinä kappaleina tai nappeina järven pohjassa. Yleensä malmi kuljetettiin sen ostaneelle ruukille, mutta järven rannoilla on merkkejä myös omasta raudan valmistuksesta. Etenkin hiekkarantojen läheisyydessä voi löytää kuonaa. Myös hiilenpoltto ja tervanpoltto on ollut alueella yleistä.


title: Älänne (Rautavaara)

text: Järvi sijaitsee Vuoksen vesistössä (vesistöaluetunnus 04) Nilsiän reitin valuma-alueen (04.6) Tiilikanjoen valuma-alueella (04.66), jonka Älänteen alueeseen (04.662) järvi kuuluu. Järven vedenpinnan korkeus on 144,1 metriä mpy.


title: Älänne (Rautavaara)

text: Valuma-alue saa pääosan vedestään sekä omalta vesistöalueeltaan että Tiilikanjoen yläosan alueelta (04.663), joka laskee Älänteen alueelle Tiilikasta alkuunsa saavaa Tiillikanjokea myöten.


title: Älänne (Rautavaara)

text: Älänteen alueella on 29 yli hehtaarin kokoista järveä tai lampea, jotka laskevat suoraan tai välillisesti järveen. Suoraan järveen laskevat Särki-Valkeinen (14 ha), Valkea-Karsikko (32 ha), Musta-Karsikko (19 ha), Rouskun-Valkeinen (23 ha), Joutenjärvi (18 ha) ja Suojärvi (154 ha) etelässä. Älänteen rannan tuntumassa sijaitsevat vielä pienet Kuikkalampi, Mäenpään Valkeinen, Pöntiönlampi, Könönlampi ja Kiukoonlampi. Särki-Valkeiseen laskee lyhyt oja Saari-Valkeisesta, joka on yhteydessä Sakastilampeen, ja jonka kautta laskevat vielä hieman kauempaa Harjuntakanen (56 ha) ja Haukinen (13 ha) sekä pienemmät Ruunalampi ja Kuikkalampi (toinen). Yksinäinen Nimetön (28 ha) laskee Myllypuroa myöten Musta-Karsikkoon ja Alanen (85 ha) laskee edellä mainittuun Suojärveen.


title: Älänne (Rautavaara)

text: Järven laskujoki on Tiillikanjoki, joka putoaa aluksi nopeasti koskien ja virtaamien viemänä. Alempana virtaukset tasaantuvat ja se muuttuu meanderoivaksi joeksi, joka laskee Korpiseen. Laskujoki kuuluu Tiilikanjoen alaosan alueeseen (04.661).


title: C8H18

text: CH on seuraavien yhdisteiden molekyylikaava:


title: Full Moon (Kris Kristoffersonin ja Rita Coolidgen albumi)

text: Full Moon on Kris Kristoffersonin ja Rita Coolidgen duettoalbumi, joka julkaistiin vuonna 1973.


title: Einari Nieminen

text: Niilo Einari Nieminen (9. lokakuuta 1925 Vampula – 25. toukokuuta 1996 Huittinen) oli suomalainen agrologi ja poliitikko, joka toimi Keskustan kansanedustajana.


title: Einari Nieminen

text: Einari Nieminen valmistui agrologiksi Pienviljelysneuvojaopistosta Hyvinkäältä vuonna 1952 ja työskenteli tämän jälkeen liki 30 vuotta Lännen Tehtaiden palveluksessa. Eduskuntaan Nieminen valittiin Turun läänin pohjoisesta vaalipiiristä vuoden 1972 vaaleissa ja hän toimi kansanedustajana viisi vaalikautta vuoden 1991 vaaleihin saakka, jolloin hän jätti eduskunnan. Koko kansanedustajakautensa ajan Nieminen kuului eduskunnan maa- ja metsätalousvaliokuntaan, jonka puheenjohtajana hän toimi vaalikaudet 1975–1979, 1983–1987 ja 1987–1991.


title: Einari Nieminen

text: Nieminen oli presidentin valitsijamiehenä vuosien 1978 ja 1982 presidentinvaaleissa. Keskustan sisäisessä presidenttiehdokaskilvassa syksyllä 1981 Nieminen kuului Johannes Virolaisen kannattajiin. Vuosina 1965–1980 hän toimi Keskustan Huittisten paikallisosaston ja vuosina 1971–1979 Keskustan Satakunnan piirin puheenjohtajana.


title: Einari Nieminen

text: Kotiseudullaan Nieminen toimi Huittisten kunnan-, kauppalan- ja kaupunginvaltuuston puheenjohtajana vuosina 1969–1992. Hän sai kunnallisneuvoksen arvonimen vuonna 1983. Niemisellä oli lukuisia luottamustehtäviä myös politiikan ulkopuolella. Hän kuului mm. 4H-järjestön Satakunnan piirin johtokuntaan, Huittisten Osuuspankin hallintoneuvostoon, Huittisten kirkkovaltuustoon, SLEY:n Huittisten osaston johtokuntaan ja Loimaan kristillisen kansanopiston johtokuntaan. Lisäksi hän toimi Agrologien Liiton puheenjohtajana. Nieminen osallistui jatkosotaan ja sotilasarvoltaan oli reservin ylikersantti.


title: Einari Nieminen

text: Nieminen kuoli pitkäaikaisen sairauden murtamana 70 vuoden iässä.


title: Saar kesäolympialaisissa 1952

text: Saar osallistui Helsingin kesäolympialaisiin vuonna 1952 36 urheilijan joukkueella. Saar oli Ranskan hallussa kyseiseen aikaan ollut Saksan osa, joka osallistui olympialaisiin vain näissä kisoissa. Myöhemmin Saar yhdistyi Saksaan ja näin maata ei nähty uudellen olympialaisissa. Maan urheilijat osallistuivat yhdeksään eri lajiin. Maan lipunkantajana avajaisissa toimi pituushyppääjä Toni Breder. Joukkue ei saavuttanut kisoissa mitalia.


title: Embrun

text:
Embrun on kunta Ranskan kaakkoisosassa Hautes-Alpesin departementissa Provence-Alpes-Côte d’Azurin alueella.
Kaupunki sijaitsee Écrinsin kansallispuiston alueella Lac de Serre-Ponçon -tekojärven ja Durancejoen rannalla. Embrunin ilmasto on alueen kuivin ja aurinkoisin, mistä se on saanut lempinimen ""Alppien Nizza"". Kaupungin nähtävyyksiä on katedraali "Notre Dame du Réal d'Embrun", jonka sanotaan olevan Ranskan Alppien tärkein uskonnollinen monumentti, sekä 1200-luvulta peräisin oleva puolustustorni "Tour brune" (ruskea torni).


title: Kuusamon vanha kirkko

text: Kuusamon vanha kirkko oli Kuusamon toinen kirkko. Kuusamojärven rannalle rakennettu kirkko vihittiin käyttöön 1804. Kirkko peruskorjattiin 1930-luvun alussa ja vihittiin uudelleen käyttöön elokuussa 1935. Saksalaiset polttivat lähes koko Kuusamon kirkonkylän vetäytyessään 1944, ja samalla paloi kirkkokin. Jotkut ovat siirtäneen vastuun poltosta venäläisille. Tilalle rakennettin uusi Pyhän ristin kirkko, joka vihittiin käyttöön 1951.


title: Kuusamon vanha kirkko

text: 21.6.1673 Ruotsin kuningas Kaarle XI antoi määräyksen Kemin Lapin seurakunnan perustamisesta. Uusi seurakunta erotettiin laajasta Kemin seurakunnasta. Ensimmäinen kirkkorakennus rakennettiin Kuusamon Torangintaipaleelle vuonna 1689. Tämän pienen saarnahuoneen yhteyteen rakennettiin myös pappila vuonna 1693. Kirkkorakennuksen paikasta kuitenkin käytiin seurakuntalaisten ja kirkkoherran välillä kiista, jonka kirkkoherra voitti. Kiistan jälkeen uudelle paikalle päätettiin rakentaa kunnollinen kirkko, joka sitten valmistui vuonna 1695. Kirkon pappilaksi ostettiin viereinen talonpoikaistalo.


title: Kuusamon vanha kirkko

text: 1600-luvun kirkko alkoi käydä 1800-luvulle tultaessa ahtaaksi ja paikalle päätettiin rakentaa uusi kirkko. Tämä uusi kirkko eli Kuusamon vanha kirkko valmistui ja vihittiin käyttöön vuonna 1804. Uusi kirkko oli edeltäjäänsä huomattavasti suurempi, ja kirkkoon mahtui kerralla jopa 1200 ihmistä. Toisessa maailmansodassa saksalaiset SS-joukot polttivat vetäytyessään Kuusamon vanhan kirkon vuonna 1944.


title: Aatxe

text: Aatxe (baskiksi "nuori härkä") on baskien mytologiassa paha henki, joka on ottanut härän muodon. Baskit uskovat, että myrskyöinä Aatxe jättää kotiluolansa ja voi hyökätä ulkona liikkuvien kimppuun. Aatxe saattaa tuolloin myös ottaa ihmisen muodon. Aatxe esiintyy joskus nimellä Etsai (paholainen).


title: Terex

text: Terex on amerikkalainen konepajayritys, joka valmistaa nosto- ja materiaalinkäsittelyratkaisuja. Sen asiakkaiden toimialoja ovat muun muassa rakentaminen, infrastruktuuri, louhinta, kierrätys, energia, kaivostoiminta, merenkulku, kuljetus, jalostaminen ja apuohjelmat. Yhtiön tärkeimpiä liiketoiminta-alueita ovat ilmastointityöt, rakentaminen, nosturit, materiaalinkäsittely ja satamaratkaisut ja materiaalien prosessointi. Terexillä on yli 22 000 työntekijää ja tuotantolaitoksia ympäri maailmaa. Terex Financial Services -yrityksen kautta Terex tarjoaa rahoitustuotteita ja -palveluita avustamaan Terex-laitteiden hankinnassa.


title: Terex

text: Loppukesällä 2015 Terex ja Konecranes ilmoittivat neuvottelevansa fuusiosta. Suunnitelma kariutui, kun myös kiinalainen Zoomlion ilmaisi tammikuussa 2016 kiinnostuksensa Terexiä kohtaan. Toukokuussa 2016 Konecranes ja Terex peruivat yhdistymisensä ja ilmoittivat, että Konecranes ostaa viidenneksen Terexistä, jos Zoomlion ei osta Terexiä kokonaan. Hieman myöhemmin Zoomlionin ja Terexin neuvottelut kariutuivat ja Konecranesin ostotarjous satamalaite- ja nosturiyksikkö Terex MHPS:stä hyväksyttiin.


title: Terex

text: Elokuussa 2016 Yhdysvaltojen kilpailuviranomainen antoi Konecranesille luvan kauppaan. Euroopan komissio taas edellytti, että ennen kauppaa Konecranesin on myytävä omistamansa Stahl CraneSystems komission hyväksymälle ostajalle.


title: Terex

text: Kauppa toteutui alkuvuonna 2017, jolloin Terexin satama- ja teollisuusnostolaitteet siirtyivät Konecranesille. Konecranes maksoi Terexin liiketoiminnoista noin 1,1 miljardia dollaria, 23 miljoonaa euroa käteisellä ja loput Konecranesin B-sarjan osakkeilla (19,6 miljoonaa kappaletta). Osakkeiden myötä Terexistä tuli Konecranesin suurin osakkeenomistaja (25 prosentin osuus). Terexin äänivalta yrityksessä on rajoitettu, se sai oikeuden nimittää kaksi jäsentä Konecranesin hallitukseen. Kaupalla Konecranes haki uusia synergioita, jotka auttavat sitä "uuden sukupolven nostolaiteyhtiön” luomisessa.


title: Lasse Aapio

text: Lasse Aarne Aapio (s. 3. joulukuuta 1958 Helsinki) on suomalainen poliisivirkamies ja juristi, koulutukseltaan oikeustieteen kandidaatti. Hän on johtanut Helsingin poliisilaitosta vuodesta 2014.


title: Lasse Aapio

text: Valtakunnansyyttäjä nosti toukokuussa 2018 Aapiota vastaan syytteen virkavelvollisuuden rikkomisesta. Hänen epäillään laiminlyöneen velvollisuutensa valvoa Helsingin poliisin tietolähdetoimintaa vuosina 2012–2013.


title: Turkvision laulukilpailu 2017

text: Turkvision laulukilpailu 2017 () olisi ollut järjestyksessään neljäs Turkvision laulukilpailu ja se olisi järjestetty Astanassa, Kazakstanissa. 15 maata tai aluetta, joissa asuu paljon turkkilaisia tai puhutaan turkkilaista kieltä oli ilmoittanut osallistuvansa vuoden 2017 kilpailuun. Alankomaat, Latvia, Moldova, Puola, Ruotsi ja Stavropolin aluepiiri olisivat osallistuneet kilpailuun ensi kertaa. Baškortostan, Krim ja Tatarstan olisivat palanneet kilpailuun kahden vuoden tauon jälkeen.


title: Turkvision laulukilpailu 2017

text: Helmikuussa 2017 ilmoitettiin, että vuoden 2017 kilpailu tultaisiin järjestämään Astanassa, Kazakstanissa Alun perin kilpailu oltaisiin järjestetty Astanan Barys Arenalla. 27. maaliskuuta 2017 ilmoitettiin kuitenkin, että kilpailun tapahtumapaikkana toimisi Saryarka velodromi.


title: Turkvision laulukilpailu 2017

text: Toisin kuin vuonna 2015 jolloin ei ollut semifinaalia sillä kaikki kilpailevat Venäjän osavaltiot olivat vetäytyneet kisasta Turkin ja Venäjän suhteiden takia, vuonna 2017 olisi ollut yksi semifinaali.


title: Turkvision laulukilpailu 2017

text: 15 maata ja aluetta oli ilmoittanut osallistuvansa vuoden 2017 kilpailuun.


title: Eero August Hillbom

text: Eero August Hillbom (16. syyskuuta 1904 Mikkeli – 6. joulukuuta 1991 Espoo) oli suomalainen neurologi, joka sai professorin arvonimen ja tuli tunnetuksi aivovamma-asiantuntijana.


title: Eero August Hillbom

text: Hillbomin vanhemmat olivat lääkäri August Hillbom ja Maria Charlotta Ingman ja puoliso vuodesta 1940 sairaanhoitaja Rosine Dorothea Helenius. Neurologian professori Matti Hillbom on heidän poikansa. Hillbom tuli ylioppilaaksi Mikkelin suomalaisesta yhteiskoulusta 1922 ja valmistui lääketieteen lisensiaatiksi 1932. Tohtoriksi hän väitteli 1960 ja hänet nimitettiin seuraavana vuonna Helsingin yliopiston neurologian dosentiksi. Ennen sotia Hillbom työskenteli useissa eri sairaaloissa, muun muassa Kellokoskella ja Lapinlahdella, mutta myös esimerkiksi Helsingin kaupungin, Helsingin diakonissalaitoksen, Suomi-yhtiön, Kivelän sairaalan ja Harjavallan piirimielisairaalan palveluksessa. Lääkintämajuriksi Hillbom ylennettiin 1942. Sotien jälkeen Hillbom toimi Sotainvalidien veljesliiton ylläpitämän aivovammaisten hoito- ja tutkimuslaitoksen, myöhemmän aivovammasairaalan, ylilääkärinä vuodesta 1949 aina vuoteen 1971 saakka. Hänen aivovammoja koskenut väitöskirjansa, jonka aineistona oli kaikkiaan 3 552 tapausta, herätti kansainvälistä huomiota. Suomessa Hillbom muistetaan varsinkin sotainvalidien parissa tekemästään työstä. Helsingin yliopiston dosentuurin lisäksi Hillbom hoiti virkaatekevänä yliopiston neuorologian professuuria. Professorin arvonimen hän sai vuonna 1964.


title: Laissac-Sévérac l'Église

text: Laissac-Sévérac l'Église on kunta Ranskan eteläosassa Aveyronin departementissa Occitanien alueella.


title: Laissac-Sévérac l'Église

text: Kunta syntyi 1. tammikuuta 2016 voimaantulleella kuntaliitoksella, jolloin kaksi kuntaa Laissac ja Sévérac-l'Église yhdistyivät.


title: Laissac-Sévérac l'Église

text: Laissacissa järjestetään joka tiistai karjamarkkinat. Sitä pidetään Ranskan toiseksi tärkeimpänä nautakarjan myyntipaikkana. Kesäisin markkinoille järjestetään opastettuja käyntejä.


title: Palmas d'Aveyron

text: Palmas d'Aveyron on kunta Ranskan eteläosassa Aveyronin departementissa Occitanien alueella.


title: Palmas d'Aveyron

text: Kunta syntyi 1. tammikuuta 2016 voimaantulleella kuntaliitoksella, jolloin kolme kuntaa Coussergues, Cruéjouls ja Palmas yhdistyivät.


title: Palmas d'Aveyron

text:
Cruéjoulsin kylässä on kaksi linnaa. "Château de Cruéjouls" on peräisin 1400-luvulta. Se koostuu neljästä pyöreästä tornista, jotka ympäröivät hyvin pientä päärakennuksen.
"Château du Caylaret" (tai "Cayla") rakennettiin 1400- ja 1500-luvuilla. Siinä on suorakulmainen puolustustorni vierellään pyöreä torni portaikolle. Linna kunnostettiin 1900-luvun alkupuolella.


title: Mäkilemmikki

text: Mäkilemmikki ("Myosotis ramosissima") on lemmikkien ("Myosotis") sukuun kuuluva yksivuotinen ja pienikokoinen kasvilaji. Mäkilemmikki muistuttaa paljolti hietalemmikkiä ("Myosotis stricta") sekä kirjolemmikkiä ("Myosotis discolor"), jotka ovat mäkilemmikin tavoin pieniä ja yksivuotisia lemmikkilajeja.


title: Mäkilemmikki

text: Mäkilemmikki voi kasvaa noin 20 cm korkeaksi, ja sen varsi on ontto sekä karvainen. Mäkilemmikin lehdet ovat soikeita sekä karvaisia ja yleensä melko pieniä. Mäkilemmikin kukat ovat pieniä, noin 2 mm leveitä sekä vaaleansinisiä ja ne sijaitsevat lyhyen varren päässä melko tiiviinä rykelmänä. Mäkilemmikki kukkii huhti–kesäkuussa. Mäkilemmikin hedelmät ovat pieniä, vaaleanruskeita ja kiiltäviä lohkohedelmiä.


title: Mäkilemmikki

text: Mäkilemmikki kasvaa erilaisilla avoimilla ja kuivilla paikoilla, joilla muukin kasvillisuus on matalaa. Suomessa mäkilemmikki on yleinen lounaissaaristossa ja sitä tavataan myös Ahvenanmaalla sekä lounais- ja etelärannikolla lähinnä Porvoosta Poriin asti.


title: Yhdistetty talviolympialaisissa 1936

text: Pohjoismaisen yhdistetyn kilpailu vuoden 1936 talviolympialaisissa käytiin 12.-13. helmikuuta. Kilpailua hallitsivat norjalaiset, jotka ottivat yhdistetyn kilpailussa kolmoisvoiton. Olympiakultaa voitti Oddbjørn Hagen. Vuoden 1936 yhdistetyn olympiakilpailu oli olympiahistorian neljäs, ja norjalaiset olivat voittaneet kaikki jaossa olleet mitalit.


title: Yhdistetty talviolympialaisissa 1948

text: Yhdistetyn kilpailut olivat olleet Norjan hallintaa ennen toista maailmansotaa käydyissä olympialaisissa. Norjalaiset olivat voittaneet aiemmin kaikki jaossa olleet mitalit. Norjalaiset kokivat järkytyksen ennen 1948 talvikisoja, kun Ruotsin Sven Israelsson voitti Holmenkollenin kilpailun vuonna 1947. Paras norjalainen Olaf Dufseth oli kolmas, norjalaisen edelle sijoittui vielä Sveitsin Niklaus Stump.


title: Yhdistetty talviolympialaisissa 1948

text: Vuoden 1948 talviolympialaisissa yhdistetyn hiihto-osuus käytiin samalla kuin kisojen 18 km maastohiihtokilpailu, johon osallistuneista 84 hiihtäjästä 39 osallistui myös yhdistetyn kilpailuun. Jo ensimmäinen päivä toi järkytyksen norjalaisille, tällä kertaa suomalaisten taholta. Tuntematon 21-vuotias suomalainen Heikki Hasu oli 18 km hiihto-osuudella lähes kolme minuuttia nopeampi maanmiestään Martti Huhtalaa. Hasun aika oli lähes viisi minuuttia parempi kuin parhaan norjalaisen Olav Oddenin. Hyvinä hyppääjinä pidetyt Israelsson ja Stump olivat lähellä Oddenin aikaa.


title: Yhdistetty talviolympialaisissa 1948

text: Hyppyosuudella hypättiin kolme hyppyä, joista vain kahden parhaan hypyn tulos huomioitiin. Hasu hyppäsi lopulta olympiakultaan selvällä marginaalilla. Mäkiosuuden paras hyppääjä oli Ruotsin Sven Israelsson, mutta se varmisti hänelle vain kolmannen sijan, sillä hän ei saanut kurottua Huhtalan hiihto-osuuden piste-etumatkaa kiinni. Sveitsin Stump paransi asemiaan hyppyosuudella ja hän sijoittui kokonaiskilpailun neljänneksi. Norjalaisten osalta mäkiosuus sujui vielä hiihto-osuutta heikommin; Odden putosi mäkiosuudella 11 sijalle. Paras norjalaishyppääjä oli Eilert Dahl, joka sijoittui kokonaiskilpailssa parhaana norjalaisena kuudennelle sijalle. Mäkiosuudella tekivät vaikutuksen myös yhdysvaltalaiset Gordon Wren ja Corey Engen, jotka sijoittuivat mäkiosuudella toiselle ja kolmannelle sijalle, mutta heikon hiihto-osuuden vuoksi he sijoittuivat kokonaiskilpailussa sijoille 26 ja 29.


title: Yhdistetty talviolympialaisissa 1952

text: Yhdistetyn kilpailussa vuoden 1952 talviolympialaisissa kilpailuohjelmaa muutettiin. Ensimmäistä kertaa mäkiosuus hypättiin ennen hiihto-osuutta. Olympiakultaa saavutti isäntämaa Norjan Simon Slåttvik.


title: Ad extirpanda

text: Ad extirpanda oli paavi Innocentius IV:n antama bulla, paavillinen käskykirje, joka antoi katolisen kirkon inkvisitiolle luvan hankkia harhaoppisina pidetyiltä tunnustus kiduttamalla. Innocentius antoi bullan 15. toukokuuta 1252. Se oli reaktio Lombardiassa tapahtuneeseen paavin asiamiehen murhaan, josta katolinen kirkko syytti etelä-Ranskan kataareja.


title: Ad extirpanda

text: Innocentius IV ei aloittanut itse inkvisitiota, mutta antamansa Ad extirpanda mahdollisti sen satoja vuotta kestäneen kiduttamisen. Innocentius asetti joitakin rajoituksia, kuten kidutus piti lopettaa mikäli uhri oli vaarassa kuolla tai menettää jonkin raajoistaan. Lisäksi kidutusta ei saanut käyttää kuin kerran ja sitä ohjaavan inkvisiittorin tuli olla varma epäilystään. Innocentius halusi, ettei kerettiläisiä kohdeltaisi sen paremmin kuin varkaita tai murhaajia, mutta hän piti tunnustamisen hankkimista tärkeänä, sillä tällöin kidutus olisi hänen mukaansa lainmukaista. Hän kuitenkin lisäsi, että "pakon edessä jokainen laki saa väistyä".


title: Ad extirpanda

text: Rajoituksista huolimatta katolisen kirkon inkvisitiolaitos kovensi vuosien varrella otteitaan. Vangittujen omaisuus takavarikoitiin katoliselle kirkolle. Kerettiläisiksi epäillyt, jotka eivät tunnustaneet harhaoppisuuttaan ja väittivät olevansa kristittyjä, vangittiin ja heitettiin tyrmään, jossa he saattoivat virua pitkiä aikoja samalla kun inkvisiittorit keräsivät todisteita heitä vastaan. Esimerkiksi Espanjan inkvisitiolaitos kidutti muun muassa kerettiläisinä pitämiään islamista kristinuskoon kääntyneitä moriskoja herkästi ja välillä myös ilman todisteita. Inkvisiittorit suosivat moriskojen kohdalla kidutusta, koska se näytti olevan ainoa paikka, jossa moriskot sanoivat sen mitä inkvisiittorit halusivat kuulla.


title: Ad extirpanda

text: Inkvisition käyttämä strappadon kaltainen kidutuskeino aiheutti usein uhreilleen sijoiltaan menneitä käsivarsia ja murtumia ranteisiin. Toinen paljon käytetty keino oli vesikidutus, jossa penkkiin sidotun uhrin suuhun kaadettiin vettä aiheuttaen tälle tukehtumisen vaaran sekä laajasti turvonneen vatsan. Vaikka kiduttajat pyrkivät välttämään kuolemantuottamista kidutuksen aikana, kidutettavia silti ajoittain kuoli ja lisäksi moni saattoi tehdä itsemurhan joko ennen kidutusta sen pelossa tai jälkeenpäin sen traumatisoimana. Lisäksi monet inkvisition edessä kerettiläisyytensä tunnustaneet teloitettiin valtion toimesta. Teloittamisesta aiheutuneet kustannukset kirkko korvasi valtiolle maksamalla sille osan omaisuudesta, jonka se oli takavarikoinut teloitetulta.


title: Ad extirpanda

text: Katolinen kirkko luopui virallisesti kiduttamisesta vasta vuonna 1816.


title: Full Moon

text: Full Moon tarkoittaa seuraavia asioita:


title: Karl Gustavin kirkko

text: Karl Gustavin kirkko (), josta käytetään myös nimeä Karungin kirkko (), on kirkkorakennus Haaparannan kunnan Karungissa Ruotsissa. Se on Luulajan hiippakuntaan kuuluvan Haaparannan seurakunnan vanhin kirkko. Rakennus on Tornionjoen rannalla ja se on valmistunut vuonna 1796. Erillinen kellotapuli on edellisestä kirkosta ja peräisin vuodelta 1745.


title: Karl Gustavin kirkko

text: Kirkko on virallisesti valmistunut vuonna 1796, mutta se otettiin käyttöön keskeneräisenä, ja vasta vuonna 1798 pitäjänkokous totesi, että kirkko on valmis ja rakennusmestari Erik Lanton palkka voidaan maksaa.


title: Karl Gustavin kirkko

text: Karungin kappeliseurakunnasta tuli itsenäinen seurakunta vuonna 1782. Seurakunta nimettiin Karl Gustavin seurakunnaksi kuningas Kustaa III:n nuorimman pojan Karl Gustavin mukaan.


title: Karl Gustavin kirkko

text: Nykyisen kirkon suunnittelu alkoi vuonna 1785 ja rakennustyöt vuonna 1795. Kirkko on rakennettu hirrestä luonnonkivisen kivijalan päälle. Rakennus on pohjamuodoltaan ristikirkko, kuori on itäsakarassa ja ristimuodon ulkopuolinen matala sakaristo on koillisnurkassa. Kirkon ulkopuoli on karoliinista tyyliä ja sisäpuoli uusklassismia, suunnitelmat olivat peräisin yli-intendentinvirastosta. Alun perin kirkon sisäänkäynti oli lähinnä jokea olevasta sakarasta ja alttari oli ristikohdassa.


title: Karl Gustavin kirkko

text: Kirkko on ulkopuolelta verhoiltu pystylaudoituksella, joka on jaettu osiin liseeneillä. Katto on korkea paanukatto, eräs harvoista Ruotsissa, joissa on säilynyt kolmionmuotoiseen kuvioon kiinnitetyt paanut. Ristikohdassa katolla on sipulinmuotoinen kattoratsastaja, jonka päällä on korkea, piikkimäinen torni ja risti. Kirkkoon on sisäänkäynti jokaisen ristisakaran päästä. Sisäkatto on ristisakaroissa keskiosalta tasainen ja reunoilta kaartuva. Ristikohdassa on katossa koristemaalaus.


title: Karl Gustavin kirkko

text: Urkulehteri on lisätty vuonna 1821. Vuosien 1848 ja 1852 välillä kirkossa tehtiin muutostöitä, joiden suunnittelija oli arkkitehti Ludvig Hawerman. Tuolloin kirkon sisäseinät paneloitiin ja alttari siirrettiin ristikohdasta itäsakaraan. Kirkkoon saatiin lämmitys vuonna 1882, jolloin sinne hankittiin rautaiset kamiinat.


title: Karl Gustavin kirkko

text: Vuonna 1922 kirkkoa korjattiin arkkitehti Olof Lundgrenin suunnitelmien mukaan. Tuolloin tehtiin uudet penkit, jotka sijoitettiin aiempaa väljemmin jalkatilan lisäämiseksi. Läntisestä ristisakarasta erotettiin asehuone. Katolla oleva piikkimäinen torni oli lahonnut ja se uusittiin. Vuonna 1945 kamiinalämmitys korvattiin sähkölämmityksellä. Vuonna 1949 vahvistettiin lehtereitä ja kirkkosalin penkkirivit muutettiin avoimiksi. Kirkkoon saatiin vesi ja viemäri vuonna 1955. Kaksi vuotta myöhemmin kirkko lämpöeristettiin, jotta lämmityskustannuksia saataisiin leikattua. Vuonna 1994 katolta uusittiin paanuja ja se tervattiin sekä vesikourut uusittiin. Myös kaikki ikkunat maalattiin.


title: Karl Gustavin kirkko

text: Alttaritaulu on itäsakarassa ja sitä kehystävät pilasterit, listat ja ornamentit. Alttaritaulu on kiinnitetty väliseinään ja sen molemmin puolin on ovi. Väliseinä ja alttaritaulu on tehty noin vuonna 1850 ja ne on suunnitellut Ludvig Hawerman. Alttaritaulun on maalannut Esaias Svanberg Haaparannassa vuonna 1845. Saarnastuoli on sisustuksesta ainoa osa, joka on samalta ajalta kuin kirkkokin. Sen on veistänyt rakennusmestari Hans Hansson Louhiniva, kultaukset ovat vuodelta 1829.


title: Karl Gustavin kirkko

text: Kirkon ristikohdan kynttiläkruunu on hankittu 1826, kaksi kristallikruunua on hankittu myöhemmin ja kaksi metallista kynttiläkruunua 1925.


title: Karl Gustavin kirkko

text: Kirkkoon on ostettu urut vuonna 1820, niissä oli kymmenen äänikertaa ja ne rakensi tukholmalainen Pehr Strand. Vuonna 1930 urut uusittiin kokonaan, vanha urkufasadi ja urkukaappi toki säilytettiin. Tekijänä oli urkurakentaja N. O. Alm. Seuraavat urut teki Grönlunds Orgelbyggeri vuonna 1952 ja jälleen vuonna 1975. Näihin nykyisiin urkuihin otettiin mukaan myös muutama äänikerta Strandin rakentamista uruista. Urkuihin jäi edelleen vanha julkisivu.


title: Karl Gustavin kirkko

text: Karungin aikaisempi kirkko oli vuosina 1744–1745 rakennettu puinen kappeli. Kappeli oli Kirkkosaarella kuten nykyinenkin kirkko ja sen arvellaan olleen pohjamuodoltaan kahdeksankulmainen. Samaan aikaan rakennettiin kellotapuli, joka on säilynyt nykypäivään.


title: Liseeni

text: Liseeni on rakennustaiteessa pilasterin näköinen koristepaksunnos seinässä, mutta siinä ei ole jalustaa eikä kapiteelia. Liseenit voidaan tehdä esimerkiksi muuraamalla tai puuseinään laudasta.


title: Urban Gad

text: Peter Urban Bruun Gad (12. helmikuuta 1879 Korsør – 26. joulukuuta 1947 Kööpenhamina) oli tanskalainen elokuvaohjaaja ja käsikirjoittaja.


title: Urban Gad

text: Peter Gad syntyi kontra-amiraali Nicolaus Gadin ja kirjailija Emma Gadin perheeseen. Hän opiskeli maalaustaidetta Pariisissa ja työskenteli sen jälkeen lavastajana Kööpenhaminan Dagmar-teatterissa ja Uudessa teatterissa. Vuonna 1910 Gad käsikirjoitti ja ohjasi tulevan vaimonsa Asta Nielsenin läpimurtoelokuvan "Kuilu" ("Afgrunden"). Työskenneltyään Fotoramalla ja Nordisk Filmillä Gad muutti vuonna 1912 Nielsenin kanssa Saksaan.


title: Urban Gad

text: Gad ja Nielsen tekivät Berliinissä 31 elokuvaa, jotka nostivat Nielsenin maailmankuuluksi filmitähdeksi. Heidän erottuaan Gad ohjasi Saksassa vielä noin 25 elokuvaa vuosina 1916–1921. Sen jälkeen Gad työskenteli Tanskassa, jossa hänen viimeinen elokuvansa oli "Lykkehjulet" vuonna 1926. Sittemmin hän toimi Kööpenhaminassa elokuvateatterin johtajana. Gad on kirjoittanut elokuvateoreettisen teoksen "Dens Midler og Maal" (1919) ja postuumisti julkaistun kirjan "Klunketiden paa en anden Maade" (1949). Hänen toinen vaimonsa oli saksalainen näyttelijä Esther Burgert Westenhagen.


title: Harmonia (EP)

text: Harmonia on alternative metal -yhtye Nicolen EP-levy. Se julkaistiin tammikuussa 2001 levymerkillä Biotech Records.


title: Avoncliffin rautatieasema

text:
Avoncliffin rautatieasema on rautatieasema Avoncliffin kylässä Wiltshiressä. Se sijaitsee Wessexin pääradan
ja Heart of Wessex Linen varrella.


title: Avoncliffin rautatieasema

text: Asema avattiin nimellä Avoncliff Halt 9. heinäkuuta 1906. Nykyisen nimensä se sai 5. toukokuuta 1969. Asemaa käytti 19 948 matkustajaa kaudella 2015–2016.


title: Rapap

text: Rapap Oy oli suomalainen sijoitusyhtiö, joka sijoitti ay-väen rahoja.


title: Rapap

text: Rapap perustettiin 1988. Rapapin tarkoitus oli pelastaa ay-väen tappiollisiksi muuttuneet sijoitukset. Rapapin osakkaiksi tuli 21 ay-johtajaa ja -toimihenkilöä. He olivat ottaneet sijoituslainaa ja sijoittaneet rahat Sijoitusrahasto-SP:n osuuksiin 1987. Rahaston arvo oli kuitenkin heti laskenut. Ay-sijoittajat syyttivät tappioistaan sijoitukset järjestänyttä SKOP:ia. Ratkaisuksi SKOP ehdotti Rapapin perustamista. Ay-väen tappiolliset sijoitusrahasto-osuudet siirrettiin Rapapiin. Tätä varten osakkaat takasivat 17,8 miljoonan markan edestä lainoja SKOP:lle. Rapapin hallituksen puheenjohtajaksi tuli STTK:n talouspäällikkö "Anssi Kuusela".


title: Rapap

text: Rapapin toiminta oli kuitenkin alusta alkaen raskaasti tappiollista. Jo ensimmäisenä tilikautena oma pääoma painui miljoonan markkaa tappiolle. Tilintarkastajan mukaan yhtiö hukkasi tahallaan omaisuuttaan, kun se lunasti itselleen ylihintaisia rahasto-osuuksia. Se olikin yhtiön ainoa tarkoitus: peittää aiemmat tappiot. Tilintarkastaja vaati Rapapin asettamista selvitystilaan. Hallitus kieltäytyi ja tilintarkastaja erosi.


title: Rapap

text: Rapapin osakekaupat epäonnistuivat ja tappiot kasvoivat. Osakkaat vaativat pelastusta. He saivat tuekseen STTK:n puheenjohtajan Jorma Reinin, jonka omat tappiolliset sijoitukset SKOP oli pelastanut jo aiemmin yhdessä kolmen muun ay-johtajan kanssa. Reini uhkasi SKOP:n pääjohtajaa Christopher Wegeliusta, että ay-liikkeen rahat kiertävät SKOP:n kaukaa, jos muitakin ay-sijoittajia ei pelasteta.


title: Rapap

text: Painostuksen alla SKOP myöntyi järjestelyyn, jossa se myönsi Rapapille 50 miljoonan markan lainan. Rahoilla ostettiin ay-johtajien arvopapereita ylihintaan. Tappiolliset arvopaperit siirrettiin vaihtokaupalla TVK-Investille. Vastineeksi Rapap sai "Ratamestarinkatu 9":n osakkeita. Ay-väen arvopaperien yhteenlaskettu tappio oli 6 miljoonaa markkaa. Järjestelyn yhteydessä ay-sijoittajat vapautettiin takausvastuistaan.


title: Rapap

text: Rapapin kirjanpidossa keploteltiin. Rapap näytti vuodelta 1989 miljoona markkaa voittoa, vaikka se todellisuudessa oli tehnyt viiden miljoonan markan tappion. Yhtiö olisi pitänyt heti laittaa selvitystilaan, mutta niin ei tehty. Se yritti myydä kiinteistön takaisin TVK-Investille, mutta kauppa ei toteutunut. Lopulta SKOP:in oli pakko ajaa Rapap konkurssiin 1991. Yhtiöstä aiheutui noin 20 miljoonan markan luottotappio. Henkilökohtaisten takausten puuttuessa tappio jäi SKOP:n kontolle. SKOP:n romahdettua tappio kuitattiin pankkituesta, mikä tarkoitti, että ay-johtajien sijoituksista syntyneet 20 miljoonan markan tappiot jäivät lopulta veronmaksajien kontolle.


title: Rapap

text: SKOP teki jälkikäteen syytepyynnön Rapapin luotutuksesta ja takausten rauettamisesta. Syyttäjä päätti 1994, ettei syytteitä nosteta. Syyttäjän mukaan kyse oli hyvä veli -toiminnasta, joka oli moraalisesti ja eettisesti arveluttavaa muttei lainvastaista.


title: Dimetyylisukkinaatti

text: Dimetyylisukkinaatti (CHO) on alifaattisiin estereihin kuuluva orgaaninen yhdiste. Rakenteeltaan se on metanolin ja meripihkahapon esteri. Yhdistettä voidaan käyttää muun muassa liuottimena ja aromiaineena.


title: Dimetyylisukkinaatti

text: Dimetyylisukkinaatti on huoneenlämpötilassa väritöntä nestettä ja sillä on hedelmäinen makea tuoksu. Aine liukenee kohtalaisesti veteen ja hyvin orgaanisiin liuottimiin, esimerkiksi asetoniin.